Publicado por Trigo en 14:15 No hay comentarios:\nPublicado por Trigo en 22:36 No hay comentarios:\nGONZALO MARTINEN HITZALDIA\nGonzalo Martinek, ikusentzunezkoetan adituak, asteartean, abenduaren 14an, hitzaldi bat eman zuen Leioan Web Tvri buruz.\nWeb Tv, telebista eta interneta batzen dituen teknologia berria da.\nMartinentzat hedabide analogikoen mundua, mundu urri bat da. Leku urritasuna, denbora urritasuna... e.a apitatzen du. Esaten du urritasun horrek filtro batzuk pasatzera derrigortzen diela, eta horrela hedabide analogikoetan zer esan eta zer ez erabakitzen da. Gabezia horiek internetaren aurrerakuntzekin eta Web Tv-ekin alderatzen ditu hitzaldian.\nInternetek, dio, informazio asko eta asko duela eta oso zaila dela hori guztia kontrolatzea, beraz, sarean ez dagoela filtrorik, informazioa osoa izango dela.\nHorren aurrean, bere ustetan, indutriak zer nolako erantzuna eman duen esaten du. Aupatzen dituen puntu guztiak leku batera eramaten diote: gaur egun eskaintza holako handia eta zabala da non bakoitzak nahi duena, nahi duen momentuan eta nahi duen tokian ikusten duen.\nBere ustetan teknologia berri horiek telebista, edo egunkari analogikoei kalte egiten dio, izan ere bakoitzak nahi duena ikusteko aukera duenez, ez du zertan beste batek inposatzen duena ikusi behar.\nBeraz, Web Tv izango da Gonzalo Martin-en ustetan etorkizun gertuko hedabide garrantzitsua.\nPublicado por Trigo en 13:47 No hay comentarios:\nYOUTUBE PROSUMERREN ERREPOSITORIOA AL DA?\nTeknologia 2.0 garaian gaude, eta interneta horren oinarria da. Interneteko erabiltzaileak orain arte kontsimitzaileak izan gara, orain aldiz, kontsumitzaileak izateaz gain ekoizleak ere bagara.\nYoutube oso erabiltzaile ohikoa bihurtu da, eta horrek eragiten du bai enpresa handiek eta baita prosumerrak bertara bideoak igotzea.\nAbeslari famatuak egoten dira bideo ikusienetako listetako goi postuetan, baina ala ere, etxeko bideoak ere lista horretan sartzen dira. gaur egun Justin Bieber da lehen postuan dagoena eta hirugarren postua prosumer batentzako da jada. Justin Bieber-en moduko bideoak lehen postuan egotea ez da gauza arraroa, baina etxeko bideo batek 255,517,708 bisita izateak nire ustetan esan nahi du youtube prosumerren errepositorioa da.\nhona hemen prosumerren bideo ikusioena\nPublicado por Trigo en 9:57 No hay comentarios:\nIñaki Perurena - Euskal Selekzioa : Euskadi or Euskal Herria. Are Navarr...\nElkarrizketa sakona izan nahi duen honetan, Iñaki Perurenak sekulako historia klasea ematen dio bere elkarrizketatzaileari. Argi dago elkarrizketa bat egitera doan pertsona batek, lehenik eta behin bere burua informatu egin behar duela galdetu behar duen gai hortaz, eta zer nolako pertsonari egin behar dion galdeketa ere jakin behar du.\nKasu honetan, “kazetariak”, horrela deitzerik balego, behin eta berriz anka sartzen du eta behin eta berriz Perurenak muturretan ematen dio.\nLotsagarria da, bideoa hasieratik bukaerara. Elkarrizketatzaileak hitz egiten duen gaiari buruz ezer ez dakiela argi uzteaz gain, barrezka egiten ditu galderak, horrek oraindik ere lotsagarriagoa iruditzen zait, bere irudia noski, lurretik uzten du harrijasotzaileak bere erantzunekin.\nBeste alde batetik, horrelako galdera bat egiterakoan, testuinguru batean kokatu behar da bai ikuslea, baita elkarrizketatua ere. Ezin da Nafarroako euskaldun izatearen gaineko galdera bat egin eta horrelako erantzun bat jaso ostean, elkarrizketatuak Euskal selekzioari buruzko zerbait esatea espero. Izan ere, azkenean galderarik ere ez dio egiten, Perurenak moztu egiten baitio.\nBideoaren azken momentuan, nabaritzen da Perurena ez dagoela prest joko horretan jarritzeko eta aurretik esandako guztiarekin gutxi balitz bezala, azken esaldiarekin oraindik ere barregarriago uzten du “kazetaria”. Egia esan, hasieratik bukaerarako egoera horrek eraman du Perurena azken esaldi horretan ironia puntu hori erabiltzera. Izan ere elkarrizketa osoan zehar “kazetariak” pailazo itxura eman baitu.\nPublicado por Trigo en 14:57 No hay comentarios:\nC4LPT zerrenda. 3.ariketa\nPublicado por Trigo en 20:03 No hay comentarios:\nRADIO Y TV: NI SIQUIERA UNA FUENTE POR PIEZA\nMadrilgo Camilo Jose Cela Unibertsitatean egindako ikerketa batek agerian utzi du irrati eta telebistek erabiltzen dituzten iturrien eskasia. Guztira irrati eta telebistetako 570 albistegi aztertu dira. Lehenengo ondoria honeko hau da: irrati eta telebistetan albiste bakoitzeko 0,71 iturri erabiltzen dituzte, hau da iturri bat albisteko baino gutxiago. Honek esan nahi du ez dela informazioa kontrastatzen, iturri bakarrak emandako informazioA ontzat jotzen dutela.\nBeste alde batetik, ikerketan ikusi da iturri horien %77,77ak deklarazioetan edo agerraldi publikoetan ematen duela informazioa. Beraz, telebistan ematen diren 10 kasutatik 8, iturriak helarazten duen informazio interesatua da, irratian hau gutxiago gertatzen da 10etik 6 kasutan hain zuzen.\nBeraz, honek esan nai du askotan albistegietan ematen den informazioa iturri batek bere interesengatik emandako informazioa dela eta albistegietan egitzat ematen dute kontratatu gabe.\nPublicado por Trigo en 14:20 No hay comentarios:\nIñaki Perurena - Euskal Selekzioa : Euskadi or Eus...


Zündapp - Wikipedia, entziklopedia askea.\nmotorcycle manufacturer (en)\nEgoitza nagusi (1917–1958)\nEgoitza nagusi (1958–1984)\nGesellschaft mit beschränkter Haftung eta Enpresa pribatu\nFritz Ludwig Neumeyer (en)\nKS 750 sidekarra, gerran zehar erabilitakoa.\nBella R 154 scooterra.\nZündapp KS 50.\nZündapp Alemaniako motozikleta fabrikatzaile ospetsua zen. Etxea 1917an sortu zuten Nurenberg-en, Fritz Neumayer-ek, Friedrich Krupp AG-ek eta Thiel makineria fabrikatzaileak, Zünder-Apparatebau- Gesellschaft m.b.H izenarekin. Ekoizpenak 1984ra arte iraun zuen, konpainia itxi zen urtera arte.\nZundapp Zünder Apparatebau edo «pizte mekanismoen fabrikaren» laburdura da, hasieran mekanismo horietan etxeko produkzio guztia oinarritu zen Lehen Mundu Gerraren garaian.\n1918an izandako porrotak eta ondorengo krisi ekonomikoak konpainia, jatorrizko izena mantendu arren, produkzioa dibertsifikatzera behartu zuten, garraiobide arinen eraikuntzan espezializatuta, tartean bi aldiko eztanda-motor txikiak baina sendoak zituzten motorrak. 1919an Neumayer enpresaren jabe bakarra bihurtu zen.\n1938ra arte logotipoa ezkutu batean inskribatutako zeta gotiko batek osatzen zuen, biak urre kolorean, hondo beltz batean. 1938az geroztik, nazionalsozialismoaren garaian, lau zilindroko lau aldiko hegazkinentzako bi motor berri sortu ondoren (Z90/Z91–Z92), bi hego eskematiko gehitu zitzaizkion ezkutuari, produkzioaren norabide berria sinbolizatuz.\nZündapp-ek ekoitzitako lehen motozikleta Z22 izan zen 1921ean. Hori "denontzako motozikleta" gisa pentsatu zen ("Motorrad für Jadermann"). Sinpletasuna eta fidagarritasuna abantaila nagusi bihurtu zituen proiektua izan zen. Bizikleta arrakastatsua izan zen eta kopuru handian ekoiztu zen.\n1933an motozikleta handiagoak ekoizten hasi zen K seriearekin. Bizikleta horietan, motorra guztiz itxita zegoen, garai hartako berritasuna. Seriea identifikatzen zuen K hitzak Kardanantrieb esan nahi zuen, hau da, 'Kardan transmisioa', hauen beste ezaugarri bat.\nSerie honek 200 eta 800 cc arteko zilindro-bolumena zuten motorreko modeloak biltzen zituen. Moto horiek ere erabateko arrakasta izan zuten, konpainiaren merkatu kuota 1931n ehuneko 5etik 1937an % 18 izatera iritsi zen arte.\n1940az geroztik, Zündapp-en produkzioa Wehrmacht-erako diseinatutako motozikletan oinarritu zen eta, bereziki, KS 750 sidekar modeloan, sidekarrean gurpil motriz bat zuena. Zündapp-ek gatazkan zehar egindako produkzioa 18.000 ale izan zen.\nGerraren amaieran, oso baliabide gutxirekin eta instalazioak suntsituta, Friedrich eta Elisabeth Neumayer anaiak, sortzailearen seme-alabak, aluminio aleazioen fusio tekniketan espezializatu ziren, eta haiekin negozioa beste hainbat esparrutara ireki zuten: joskintzatik hasi, diseinu moderno trinkoa zuten ezaugarri, irin errotak, belarra mozteko makinak eta ekipo elektrogenoak; aldi berean, hurrengo belaunaldiko motozikleten garapenean jarri zuten arreta, laster konpainiaren oinarrizko negozioa izan zena.\nBigarren Mundu Gerraren ondoren, konpainiaren ekoizpena pixkanaka-pixkanaka ibilgailu txikiagoetara aldatu zen, Bella scooter esaterako. zilindrada handiko azken motozikleta 1958an sortu zen: KS 601 598cc zilindro bikoitzeko motor batekin (KS siglak Kardan Sport esan nahi du). Hau da ziurrenik Zündapp-ek sortutako motozikleta ospetsuena, batez ere sidekarra zuen bertsioa.\n1957 eta 1958 artean konpainiak Zündapp Janus microautoa ere ekoiztu zuen.\n1958an ere, fabrikak Nurembergetik Munichera eraman zituzten. Motozikleta modelo berriak garatu ziren, nahiz eta lau aldiko motorraren garapena eten egin zen ahaleginak bi aldikoetan ( GS 125 eta KS 125 ospetsuak) biltzeko.\nZündapp lasterketa taldearen lehen kirol arrakasten ondoren, batez ere Gelaende Sport (gaur egun Enduro) lasterketetan, konpainiaren logotipo komertziala behin betiko aldatu zen 60 mm-ko diametroko marka zirkularrean, zeta gotiko batekin, armarria eta ohore hostoek inguratutako hegoekin, guztiak urreztatuta hondo beltz edo gorrian.\nEnpresaren amaiera[aldatu | aldatu iturburu kodea]\nHasieran, scooter eta motoen salmenta ona zen, baina gero gutxitzen hasi zen. Enpresak 1984ra arte iraun zuen merkatuan, urte horretan porrot egin zuen eta itxi egin zuten.\n1984an, bi urte iraun zuten negoziazioen ondoren, fabrika osoa, know how, makineria eta moldeak Tjian Jin-i, Txinako hiri homonimoko motozikleta fabrikari saldu zitzaizkion, gero Honda-k xurgatuta. Salgaien 120 tren baino gehiagok eta garraio ontzi ugarik eraman zituzten Zündapp motorrak ekoizteko bitarteko eta makineria guztiak Txinara. Markak, ordea, ez zuen interes komertzialik erosleentzat, Xun-da asonantzia txinatarraren izenaren eraldaketaren aldeko apustua egin zuten eta merkatura atera zen berriro.\n1984an desagertutako enpresak\nOrriaren azken aldaketa: 24 ekaina 2021, 12:10.


Genero desadostasuna Haur Hezkuntzan. Irakasleon erronka berria - Gaiak - Euskonews\nZer egin dezake irakasle batek, 0-6 urte tarteko ume talde batean genero identitatea ‘bestela’ sentitu eta adierazten duen ume batekin? Eta galdera honi erantzun ahal izateko beste bi galdera: Zer egiten dute egungo Haur Hezkuntzako maisu-maistrek generoa lantzean (beti lantzen dutelako, izan kontziente ala inkontzienteki)? Eta, zer egin beharko lukete helburua eskola inklusiboa eta aniztasunaren trataera badira, curriculumak dioen moduan?\nEmakunderen azken plan estrategikoaren ondorioz ikastetxe bakoitzak bere Hezkidetza Plana diseinatu eta martxan jartzeko momentuan gaude. Bestalde, 2005etik 2013 badira zenbait lege eta dekretu aniztasun afektibo-sexuala aintzat hartzeko mezuarekin eta generoarekin lotutako diskriminazio eta biolentziaren kontrako lanketara begira. Zehatzago esanda, Eusko Jaurlaritzak 2016an transexualitate egoeran dauden pertsonei arreta integrala emateko gida atera zuen, eta Espainiako Kongresuan LGTBI kolektiboaren eskubideen aldeko lege proposamen bat aurkeztuko da bozkatzeko.\nEgoera hau izanik, Haur Hezkuntzako maisu-maistrak prest daude erronka honi aurre egiteko? Badituzte horretarako behar diren ezagutzak eta baliabideak? Galdetegi eta behaketaren bidez datuak jaso ostean baieztatu ahal izan dugu gure susmoa: irakasleok ezagutza apala dute, esperientziarik apenas ez, baina gaia lantzeko prestutasun handia. Irakasleak generoaren gaiarekin arduratuta eta inplikatuta daudela ikus daiteke.\nGure jendartea etengabe aldatzen ari da, XX. mendearen bigarren zatian genero roletan inoiz baino aldaketa azkarragoa egon da (Menvielle, 2003), eta mende aldaketarekin areagotu egin da. Gero eta gehiago ikus daitezke generoa bizitzeko sistema heteropatriarkalak arautzen duen binarismotik ateratzen diren pertsonak. ‘Bide zuzena’ emakume femenino heterosexual eta gizon maskulino heterosexuala izatea da, baina badira ez bata ez bestea ez direnak.\nZer egiten dute egungo Haur Hezkuntzako maisu-maistrek generoa lantzean (beti lantzen dutelako, izan kontziente ala inkontzienteki)? Eta, zer egin beharko lukete helburua eskola inklusiboa eta aniztasunaren trataera badira, curriculumak dioen moduan?\nHorri genero desadostasuna eta genero ez-binarioak deitu ahal diegu, edo pertsona transgenero eta transexualak ere bai. Termino horiekin erreferentzia egiten zaie generoarekin loturiko arauak betetzen ez dituzten pertsonei, edo trans* pertsonei (termino honen baitan bilduko ditugu genero araua betetzen ez dituzten guztiak). Jendearen gehiengoak jaso duen hezkuntza eta bizi izan duen sozializazioa jendarte patriarkalak baldintzatua egon denez, hetero-araua nagusitu da gehiengoaren ideologian, eta horrek, gainontzeko errealitateak ezkutatzea, baztertzea eta gutxiestea ekarri du (Gallardo, F. eta Escolano, V. 2009). Trans* pertsonekiko ezagutza urria da, eta gehienetan estereotipoetan eta aurreiritzietan oinarriturik egoten da, aurreko jarrera ezkor eta itxiak gertatzen direla.\nGenero identitatearen eraketa haurtzaroan hasten da haurrak, autoezagutza eta elkarreraginaren bidez, bere buruaren kontzeptua garatzean eta bere gorputza deskubritu eta honekiko jarrera bat hartzean (gorputza zer den, nolakoa den, berea eta besteena, honen aukerak eta mugak, zein genero esleitu zaion) (Becerra eta Melo, 2012). Haurtzaroan ere hasten da gai honekiko kezka eta larritasun sakona (Menvielle, 2003).\nHaur hezkuntzan genero arauekiko apurketak nola hauteman daitezkeen jakiteko, DSM-5 liburuan adierazitako irizpideak hartzen dira kontuan. Honen arabera, haurrak egokitutako generoaren eta bizi edo adierazten duenaren arteko desoreka nabarmen bat erakutsi behar du. Sentimendu hori gutxienez sei hilabetetan zehar mantendu behar da eta zortzi adierazletatik gutxienez sei erakutsi behar ditu, besteak beste: egokitu ez zaion generoko partaide izateko desio sakona; egokitu ez zaion generoaren arropa janztea, rola jokatzea, jolas edo jostailuak hautatzea; beste generoko pertsonekin elkartzeko joera izatea; egokitu zaion genero rolaren arabera jokatzea, femeninotasuna edo maskulinotasuna arbuiatzea; norberaren gorputzarekiko gorrotoa sentitzea; edo beste generoari dagozkion ezaugarri sexualak edukitzeko premia izatea.\nEskolaren garrantzia eta eragina berebizikoa da, genero eredu kulturalen transmisioan hezkuntza baita oinarrizko zutabeetako bat, eta ikastetxeek aukera ematen dute eraldaketa hezitzaile eta sozialak egiteko. Horretarako irakasleek genero eta parekidetasun gaietan duten kontzientzia eta prestakuntza gakoak dira (Colás eta Jiménez, 2006).\nPertsona bakoitzak bere gorputza, bizitza eta bizimoduarekin nahi duena egiteko unea dela uste dugu, Hezkuntzan eskubide eta aukera berdintasunaren alde egiteko (Sanchez-Sáinz, 2010). Horretarako hezkuntza planetan aniztasun era guztietako edukiak txertatu behar dira aldaketa eta irekiera soziala lortzeko. Hau lortu ahal izateko, queer begirada erabili daiteke haurren jolasak birplanteatu, kritikoki pentsatu eta eragiteko gaitasuna duen praktika hezitzailea garatzeko (Blaise and Taylor, 2012).\nLan honen emaitzei begira ipiniko gara orain, galdetegi eta behaketetan jasotakoa laburki aletuko dugu jarraian.\n1) Haur Hezkuntzako irakasle batzuei galdetu zitzaien zer zen generoa haientzat, eta gehienek sexuan oinarritutako ikuspegi binaristan oinarrituz erantzun zuten. Hau da, emakumeak eta gizonak gaude, batzuek alua dute eta besteek zakila. Ez dago beste aukerarik (genero desadostasuna, genero ez-binarioak, genero malgutasuna, transexualak, transgeneroak, trans*ak, ...). Baina, aipatu behar da, bi genero besterik ez daudela esan arren, genero bakoitza bizitzeko hamaika era daudela defendatzen dutela. Ondorioz, beraien ikuspegi binarista ez litzateke zurruna edo erabatekoa izango. Hala ere, trans* pertsonak eta pertsona intersexualak alde batera uzten dira, existituko ez balira bezala (errealitate honen ezezagutzaren ondorioz). Pentsamendu honek genero arauekin bat ez datozen pertsonen gutxiespen eta bazterketa dakar.\nHezkuntza planetan aniztasun era guztietako edukiak txertatu behar dira aldaketa eta irekiera soziala lortzeko.\n2) Genero aniztasunaren lanketari buruz galdetzean, irakasle guztiek garrantzitsutzat hartzen dutela ikus daiteke. Honek bat egiten du Romero eta Abril-ek (2008) egindako ikerketan lortutako emaitzekin. Hau da, ikusten denez, ikastetxeetan oraindik ere ezjakintasuna nagusi da, eta genero identitatearen gaia ez da aniztasunaren ikuspegitik lantzen, baina irakasleek gero eta interes handiagoa daukate eta arlo horretan formakuntza jasotzearen beharra azpimarratzen dute.\n3) Gurasoen jarrerei buruz galdetzean horrelako egoera bat bizi izandako irakasle gehienek jarrera desegokiak izan zituztela aipatu zuten, ondorioz, badirudi generoarekiko ikuspegi aldaketaren ardura ikastetxearen esku geratzen dela oro har. Izan ere, erantzun horiek agerian uzten dute gaur egungo gurasoek oraindik ere rol eta estereotipoen banaketan sinesten dutela eta horiek apurtzeak kezkatu egiten dituela, bereziki mutilek jarrera femeninoak erakusten dituztenean. Hori dela eta, ikastetxean ikuspegia aldatzen ahalegindu ezean, ezinezkoa dirudi haurrek generoen banaketa zurrunean sinesteari uztea (Platero, 2015).\n4) Ikastetxeetan gaiarekiko zein inplikazio maila nabaritu zuten galdetu zitzaien irakasleei eta guztiek inplikazio eza edo urria aipatu zuten. Nahiz eta inplikazio falta azpimarratu, Haur Hezkuntzako irakasle guztiek gaiaren garrantzia eta formakuntzaren beharra adierazi zuten, baita gai hau lantzen hasteko nora jo ez dakitela ere, beraz, horretan lanean diharduten erakundeak ere ezagutu beharko lituzkete.\nBeraz, argi geratu da formakuntza behar eta nahi dutela, eta gaia hobeto ezagutzean baliabideak eta materiala eskuragarri izateak asko lagunduko liekeela.\nGurasoekin batera, irakasleak dira haurren erreferentziazko mundua osatzen duten heldurik garrantzitsuenak. Aurretik aipatu den bezala, Haur Hezkuntzako etapan zehar haurrak generoari buruzko ideiak eta bere genero identitatea garatzen hasten dira. Prozesu horietan guraso eta irakasleen jarrerak, espektatibak eta aipamenak erabakigarriak dira.\nGeneroarekiko jarrera binario zurruna aldatzeko eta aniztasuna ikasgelan jorratzeko lehenengo pausoa errealitatea ezagutu, onartu eta daukan garrantzia aitortzea da. Aztertutako ikastetxean hori egon badago, baina hanka sartzearen beldurra oraindik handiegia da. Hau da, beraien formakuntza faltaren ondorioz, ez dute beraien burua gai ikusten ikasgelan genero identitatea aniztasunaren ikuspegitik landu ahal izateko, hortaz betiko ikuspegi binarista mantentzen dute, oharkabean generoekin lotutako estereotipoak igorriz, aurreiritziak transmitituz eta zenbait aukera ikusezin bihurtuz.\nIkastetxearen inplikazioa lortu behar da prestakuntza lortu ahal izateko, ez da nahikoa gaiarekiko kontzientzia dutenen ekimena, zuzendaritza taldeak gai hau garrantzitsutzat jotzea beharrezkoa da gauzak aldatzen hasteko.\nEzjakintasun eta beldur horiek gainditu ahal izateko, beharrezkoa da ikastetxeek, formakuntzaz gain, haurrekin gaia jorratu ahal izateko materialak edukitzea eta horiek non bilatu ditzaketen jakitea. Hori dela eta, Tantaken artikuluaren amaieran genero eta sexu aniztasuna Haur Hezkuntzan lantzeko erabilgarriak izan daitezkeen materialen bilduma bat osatu da Haur Hezkuntzako irakasleei begira. Bertan ipuinak, ikus-entzunezko materiala, zenbait jarduera eta elkarteen kontaktuak daude eta esteka honen bidez heldu zaitezkete horra.


Caparrosoko behi haztegi handiari bikoizteko argi berdea eman diote - Nafarroa - euskalerriairratia.eus\nCaparrosoko behi haztegi handiari bikoizteko argi berdea eman diote\nEuskalerria Irratia 2021-01-07 12:12\nValle de Odieta izeneko enpresak duen behitegian 3.500 abere izatetik, 7.200, hau da bikoitza izatera pasa daiteke, Nafarroako Justizia Auzitegi Nagusiak enpresaren alde ebatzita.\nNafarroako Justizia Auzitegi Nagusiak argi berdea eman dio Caparroson dagoen behi haztegi erraldoia are gehiago handitzeari\nValle de Odieta izeneko enpresak duen behitegian 3.500 abere izatetik, 7.200, hau da bikoitza izatera pasa daiteke. Nafarroako esne ekoizpen osoaren %20 ateratzen da hortik eta orain handitu egin nahi dute. Halako makro etxalde handien aurkako dekretu bat sinatu zuen Nafarroako gobernuak 2019an, baina Nafarroako Justizia Auzitegi Nagusiak aintzat hartu du hein handi batean enpresaren erreklamazioa.\nHonek ekar lezakeen kalteaz eta enpresa hauek dauzkaten baimenak eskuratzeko erraztasunaz hitz egin digu Felipe Etxetxipia EHNE sindukatuko teknikariak Metropoli Forala saioan.\nGainera Caparrosoko mehatxua ez da bakarra, empresa horrek beste makro etxalde bat ireki nahi baitu Soriako Novercas herrian, Tuteratik 60 kilometrara, eta han 23.000 behi bilduko ztuen. Europako etxalde handiena eta munduko bost handinetako bat.\nEpaitegiaren erantzuna jakinda, Nafarroako Gobernuak, hala ere, azaldu du haztegi handien kokapenaren inguruko arautegi berri bat sortzeko lanean jarraituko duela. Animalien osasunaren legearen balizko aldaketa bat prestatzen ari dira, «segurtasun juridikoarekin galarazteko Nafarroan horrelako haztegiak kokatzea». Izan ere, gobernuaren arabera, etxalde handi horiek «ondorio larriak ekar ditzakete Nafarroako abeltzainentzat, ingurumenarentzat eta lurraldearentzat.\nEsnetako behien sektorearntzat argi dago halako makro etxaldeak birrintzaileak izan daitezkeela, merkatu lehertzeko duten ahalmenarengatik, Felipe Etxetxipiak esan digun bezala.


Lucas Cranach Zaharra - Wikipedia, entziklopedia askea.\nLucas Cranach Zaharra (alemanez: Lucas Cranach der Ältere; Kronach, 1472ko urriaren 4a - Weimar, 1553ko urriaren 16a) alemaniar margolari eta grabatzailea izan zen, Pizkundeko nagusietakoa. Erretaulak, erretratuak, grabatuak, irudi apaingarriak eta emakumezkoen irudiak egin zituen. Joera errealistaren maisua izan zen.\nFrederiko III.a Saxoniakoako ganberako margolari\n1505 - 1547\n← Jacopo de' Barbari (en)\nKronach, 1472ko urriaren 4a\nWeimar, 1553ko urriaren 16a (81 urte) (81 urte)\nHans Cranach the Younger (en)\nChristian Brück (en) (suhi)\nGregor Brück (en) (co-father-in-law (en) )\nAugustin Cranach (en) (biloba)\nLucas Cranach III. (en) (biloba)\nGeorg Dasch (en) (suhi)\nCaspar Pfreundt (en) (suhi)\nAegidius Strauch (bilobaren bikote)\nAntonius Heusler (en)\nmargolaria, grabatzailea, artista grafikoa, draftsperson (en) eta diseinatzailea\nWittenberg eta Viena\nPortraits of Henry IV of Saxony and Catherine of Mecklenburg (en)\nMaria Hilf (en)\nPrince Johann of Anhalt (en)\nBetiereko gaztetasunaren iturria\nPortraits of Johannes and Anna Cuspinian (en)\nBeardless Young Man (en)\nLucas Cranach aitaren lantegian hasi zen lanean, grabatzaile eta margolari gisa. XV. mendearen amaieran, Maximiliano I.aren babesa lorturik, Vienara joan zen. Han izan zituen lehen harremanak humanistekin. 1505ean Wittenbergen hartu zuen bizitokia, Frederiko Jakintsua Saxoniako hautesleak deituta, eta han bizi izan zen 1550 arte. Saxoniako dukeen zerbitzuan jardun zuen harrezkero.\nWittenbergen Lutero ezagutu eta haren adiskide egin zen. Haren liburuak apaintzeko irudiak eta erreformazaleen erretratuak egin zituen (Lutero, Katharina von Bora...), eta baita eliza luterotaretarako erretaulak eta irudiak ere. Luterorekin zuen adiskidetasuna zela eta, Erreformako pintorea deitu izan zaio. Margolaritzaz gainera, politikan eta negozioetan ere jardun zuen, eta azkenean bere semeen esku utzi behar izan zuen lantegia, eskaera guztiei ezin erantzunik.\nCranachek Danubioko edo Vienako Eskolako maisuekin ikasi zuen, eta horrek errealitatearen ikuspegi itxuraz lasaia eman zion. Bere pintura ez da Durerorena eta Grünewaldena bezain sakona, baina zalantzarik gabe, haiena baino gozoagoa da.\nHasierako lanetan paisaiak du nagusitasuna. Irudiak paisaian galtzen direla dirudi, Atsedena Egiptoko ihesaldian (1504) koadroan ikus daitekeen bezala. Vienan eginak dira, orobat, Johann Stephan Reussen erretratua (1503) eta Johannes Cuspinianena (1503), eta hor ere garrantzi handia dute paisaiak eta kolore beroek. Baina obra askotan paisaiaren lasaitasuna itxurazkoa da soilik. Izan ere, Nekaldiari edo santuen bizitzari buruzko koadroetan batez ere, nabarmenak dira tentsioa eta indarra, eta gai da dramatismo betera iritsi gabe formen erritmoa, konposizioa eta kromatismoa distortsionatzeko.\nBaina Wittenbergen egindako obretan espiritu poetikoa nagusitzen zaio patetismoari eta espresionismoari, batez ere 1509an Herbehereetara egin zuen bidaiaren ondorengo koadroetan. Kolore hotzagoak eta espazio geometrikoagoak erabili zituen, eta gai mitologikoak eta antzinako historiakoak irudikatu zituen. Gai horietan emakumearen gorputzari eman zion protagonismoa. Humanismoak maitasun sentsuala goraipatzen zuen, eta maitale eta adiskide eder gisa hartzen zituen emakumeak, eta hori bera egin zuen Cranachek bere pinturan. Azkenaldiko obretan aipagarriak ditu Ehiza (1529) eta batez ere erretratuak: Lutero, Luteroren gurasoak eta abar.\nJesukristoren gurutziltzatzea, 1503\nVenus eta Kupido, 1509\nHermitage museoa, San Petersburgo.\nAdam eta Eva, 1513-15\nMainfränkisches Museum, Würzburg.\nAndre Maria Laguntzailea, 1517-25\nAlberto Brandenburgokoa, 1528\nHerzog Anton Ulrich Museum, Brunswick.\nJudith Holofernesen buruarekin, 1530 aldean\nJagdschloss Grunewald, Berlin.\nIturriko ninfa, 1530-35\nThyssen-Bornemisza Museoa, Madril.\nMultimedia: Lucas Cranach (I)\nAzken aldaketa 23 azaroa 2020(e)an, 20:32(e)tan\nOrriaren azken aldaketa: 23 azaroa 2020, 20:32.


Iker Zabalak ez du Santurtziko entrenatzaile gisara jarraituko hurrengo urtean | Remo | Naiz\n28 SET. 2021 - 11:26h\nIker Zabalak ez du Santurtziko entrenatzaile gisara jarraituko hurrengo urtean\nSanturtziko klubak adierazi duenez, Iker Zabala ez da "Sotera" traineruko entrenatzaile izango hurrengo denboraldian. Santurtzi TKE ligara igotzea lortu zuen entrenatzaile bermeotarrak eta 2020an bere lehenengo liga erdietsi zuen. Aurten, Kontxa eta Liga irabazteko balentria osatu du.\nIker Zabala, Kontxako Bandera irabazi berritan Santurtziko herrian eginiko harrera ekitaldian. (Aritz LOIOLA / FOKU)\nIker Zabala bermeotarrak ez du jarraituko Santurtziko entrenatzaile gisara. Bost urte "Sotera" trainerua entrenatzen aritu ondoren, bide berri bat abiatuko du Santurtzirekin historia egin duen prestatzaileak.\nItsasoko Ama KAE2 ligan zegoela hartu zuen taldea (2017an) baina Oiartzungo taldeak trainerua atera ez zuela-eta, segituan lortu zuen KAE1erako igoera. Denboraldi horretan bertan lortu zuen gorengo mailara igotzea, liga erregularrean bigarren geratu eta igoerako estropadetan azkarrena izan ostean.\nOrdutik, lehen mailan aritu du Zabala eta azken bi urteak inoizko oparoenak izan dira Santurtzirentzat. Iazko sasoian bere lehenengo TKE garaikurra eskuratu zuen "Soterak" eta aurten, liga ez ezik, Kontxako Bandera irabaztea ere lortu du.\nTalde morearekin sekulako ibilbidea marraztu ostean, bidea banantzeko erabakia hartu dute, hala adierazi du Itsasoko Ama klubak.\nIker Zabalak arraunlari gisara ere palmares aipagarria dauka, duela bi urte utzi zuen arraun egiteari, Santurtziko lehen hiru urteetan arraunlari eta entrenatzaile lanak uztartzen aritu ostean. Urdaibairekin 5 TKE liga altxatu zituen eta beste bost Kontxako Bandera irabazi zituen; Castrorekin, 2006an, irabazi zuen bere lehendabiziko Kontxako Bandera.


TTiKLiK! - Aisia eta Hezkuntza\nIkaskuntza bizitza guztian zehar luzatzen den prozesu amaigabea da eta prozesu hau bizitzako esparru guztietara zabaltzen da. Ikastetxeetan liburu artean igarotzen ditugun orduez gain, etengabe ikasten dihardugu gizakiok bizitzako eremu ezberdinetan. Honenbestez, gure burua eraikitzen dihardugu bai era kontzientean naiz inkontzientean bizipen ezberdinen bidez geureganatutako gaitasun, balore eta ezagutza desberdinekin.\nEtengabeko ikaskuntza prozesu honetan, aisiak ere berebiziko garrantzia du, erainkontziente baina esanguratsuan gozamen eta atseginez ikasten dugun esparru ukaezina baita. Azken urteetan gizartean eman diren ohitura aldaketa ugariren ondorioz, gero eta onartuagoa da aisialdiak gizakion etengabeko heziketan burutzen duen funtzioa, baina, oraindik ere asko dago egiteko. Izan ere, izandako aldaketek zuzenean eragin dute funtzio hezitzailea betetzen zuten eta duten eragile desberdinengan. Familia, eskola eta eliza duela ez horrenbeste gizartean funtzio hezitzailea betetzen zuten eragilerik esanguratsuenak baziren ere, gaur egun, elizaren funtzio hezitzaileak gainbehera nabarmena jasan du eta familia eta eskolaren funtzio hezitzaileak ere garai batean zuten prestigio eta eztabaidaezintasuna galdu dute.\nHaur eta gazteek eta maiz gizarteak bere osotasunean, eskola eta gurasoen funtzio hezitzailea kolokan jartzen ditu. Antzina argiegi bazegoen ere, gaur egun erabat nahasia dago ongi eta gaizki dagoenaren arteko muga eta nahasmendu, aldaketa, kaos eta zalantzaz beteriko egoera honek etorkizuneko helduak izango diren gaurko haur eta gazteen heziketan eragin zuzena du.\nGizartean leihakortasuna, berekoikeria eta kontsumismoa nagusi diren momento hauetan, ez dakigu egungo aldaketek eta norabideak norantz garamatzaten, baina, garbi dago, esparru desberdinen arteko errekonozimendu eta elkarlana beharrezkoak direla haur eta gazteak guztion artean egungoa baino gizatiarragoak diren baloreetan hezi nahi baditugu.\nEzin ukatu asko direla gaur egungo haur eta gazteek eskolan igarotzen dituzten orduak, baina, are gehiago dira oraindik bertatik kanpo pasatzen dituztenak. Inguratzen gaituzten arriskuak ugariak direlako edo arriskuak gero eta gehiago direla iruditzen zaigulako, haur eta gazteak une orozaintzapean izan nahi ditugu eta eskolaz kanpoko jarduera ugaritan murgiltzen ditugu beraien kasara aritzeko dituzten tarteak gero eta gutxiago direlarik.\nHaurrentzat guretzat arnasa hartzea besteko garrantzitsua da jolastea eta baita gazteentzat beraien gustuko ekintzak egiteko espazioetaz gozatzea ere. Aisiaren bidez barne borrokak bideratu eta tentsioak askatzen ditugu eta ondorioz, pertsona gisa hezteko ezinbesteko esparrua dugu.\nHorregatik, aisia denborapasa hutsa baino askoz ere gehiago delako,beharrezkoa da aisiari berebiziko garrantzia ematea eta guk helarazi nahi ditugun hizkuntza eta baloreak sustatzen dituen aisialdi hezitzaile baten aldeko hautua egitea.\nMaite San Vicente 2008/12/19


Nekazaritza Politika Erkidea (NPE) - Landa Garapena\nNekazaritza Politika Erkidea (NPE)/\nNekazaritza Politika Erkidearen (NPE) ZUZENEKO LAGUNTZAK, 2015-2020\n2015ean sartu zen indarrean Nekazaritza Politika Erkide berria. NPE berriak diru laguntzak ekoizpenari lotzeari utzi dio, eta bereziki saritzen du ingurumena mantentzea (ordainketa berdea).\nOinarrizko ordainketaren araubidea diru laguntzen sistema berri bat da, ekoizpenetik askatu dena, eta ordainketa bakarraren aurreko araubidea ordeztu duena. Uzta eta ganadu jakin batzuek dituzte soilik ekoizpenari lotutako diru laguntza osagarriak.\nOinarrizko ordainketaren eskubide berrien balioa eskualdeko erreferentzia batean oinarrituta ezartzen da, eta erreferentziazko aldi historikoa 2013ko kanpaina da. Horrela, eskubideen esleipen berriak aukera ematen du ekoizpenari lotu gabeko laguntzak 2015etik aurrera emateko, 2020ra arte.\nNekazari txikien araubide erraztuan dauden nekazariek, hari uko egiten ez badiote, urteko zenbateko finko bat dute (1.250 euro baino gutxiago). Haien abantaila da ez dutela nekazari aktibo izan behar eta ez dutela greeninga bete behar, ezta baldintzazkotasuna ere, eta ez dute konbergentziarik edukiko. Horretarako baldintza, ordea, honako hau da: oinarrizko ordainketa eskubideak esleitzeko kalkulatutako hektarea kopuru berbera mantendu beharko dute.\nLaguntza horiek soilik ordaintzen dira ingurumenaren, elikagaien segurtasunaren, animalien eta landareen osasunaren, animalien ongizatearen eta, oro har, lurrak ekoizpen baldintza egokietan uztearen alorreko arau zorrotz batzuk betetzen badira. Horri esaten zaio «baldintzazkotasuna». Arau horiek betetzen ez baditu, ordainketak eten daitezke, eta nekazariari isunak ezarri dakizkioke.\nNekazaritza sektorean belaunaldi aldaketa sustatzeko, % 25eko hobaria dago nekazari gazteentzako ordainketa zuzenen zenbatekoak, jardueraren lehen bost urteetan.\nOinarrizko ordainketaren eskubideen titulartasuna laga egin daiteke. Oro har, lagapena lurrarekin edo lurrik gabe egin daiteke (% 20ko ordainketarekin), eta soilik eskualde bereko nekazari aktiboei.\nLehentasunez, nekazari gazteek eta beren nekazaritza jarduera hasten ari direnek eskatu ditzakete erreserba nazionalaren karguko oinarrizko ordainketaren eskubideak.\nNPEren laguntzen eskabide bakarra\nEskabide bakarra Gipuzkoako lurralde historikoan kokatutako nekazaritza ustiategietako titularrek egin dezakete, oro har, otsailaren 1etik apirilaren 30era arte, FEAGA funtsekin finantzatutako eta Nekazaritza Politika Erkidearen zuzeneko laguntzen eta FEADER funtsekin finantzatutako Kudeaketa eta Kontrol Sistema integratuaren pareko gainerako laguntzen onuradun izan daitezkeen ekoizpen unitateak dituzten ustiategietakoek.\nZuzeneko laguntzen ildoak (Lehen zutabea)\nOinarrizko ordainketaren araubidea\nOrdainketa berdea (greening)\nNekazari gazteen ordainketa (40 urtetatik behera)\nLotutako abeltzaintzako laguntzak\nArdi aziendaren ustiategiak\nAhuntz aziendaren ustiategiak\n2014an eskubide bereziak zituztenak eta aitortutako azalerarik ez: Ardi azienda, ahuntz azienda; esnetarako behiak; eta gizentzeko behiak\nNekazari txikien araubide erraztua (NTAE)\nLanda garapeneko neurriak (Bigarren zutabea)\nNekazaritza eta ingurumena eta klima\nMuga naturalak eta beste muga espezifiko batzuk dituzten guneak\nEsteka honetan nekazaritza partzelen informazio geografikoaren sistemaren (SIGPAC) inguruko informazioa dago jasota. Sistema horren bitartez azalerarekin edo ganaduak baliatutakoarekin lotutako laguntzen edozein araubidetan nekazariek eta abeltzainek aitortutako partzelak geografikoki identifikatu daitezke.\nOinarrizko ordainketaren laguntza eskaera proposamena\n2015-2020 NPEren inguruko nota tekniko informatiboak\nOinarrizko ordainketaren eskubideen kontsulta publikoa\nNekazaritza Bermatzeko Europako Funtsa\nNPEren laguntzen onuradunen kontsulta\nNekazaritza partzelen identifikazio geografikoaren sistema (SIGPAC)\nOinarrizko ordainketaren legedia\nEkonomiaren Garapen eta Azpiegitura sailburuaren AGINDUA, 2017ko martxoaren 15ekoa, Nekazaritza Politika Erkidean (NPE) txertatutako zuzeneko laguntzen 2017ko ekitaldirako deialdia egiten dueña.\n745/2016 Errege Dekretua, abenduaren 30ekoa, 1075, 1076, 1077 eta 1078/2014 Errege Dekretuak, abenduaren 19koak, Nekazaritza Politika Erkidea Espainian aplikatzeko emandakoak, aldatzen dituena.\n1172/2015 Errege Dekretua, abenduaren 29koa, honako hauek aldatzen dituena: 1075/2014 Errege Dekretua, abenduaren 19koa, 2015etik aurrera nekazaritzarako eta abeltzaintzarako zuzeneko ordainketak eta beste laguntza araubide batzuk aplikatzeari eta zuzeneko ordainketaren eta landa garapenerako ordainketaren kontrolari buruzkoa; 1076/2014 Errege Dekretua, abenduaren 19koa, Nekazaritza Politika Erkideko oinarrizko ordainketaren araubideko eskubideen esleipenari buruzkoa; eta 1077/2014 Errege Dekretua, abenduaren 19koa, nekazaritza partzelen informazio geografikoaren sistema arautzen duena.\n1075/2014 Errege Dekretua, abenduaren 19koa, 2015etik aurrera nekazaritzarako eta abeltzaintzarako zuzeneko ordainketak eta beste laguntza araubide batzuk aplikatzeari eta zuzeneko ordainketaren eta landa garapenerako ordainketaren kontrolari buruzkoa.\n1076/2014 Errege Dekretua, abenduaren 19koa, Nekazaritza Politika Erkideko oinarrizko ordainketaren araubideko eskubideen esleipenari buruzkoa.\n1077/2014 Errege Dekretua, abenduaren 19koa, nekazaritza partzelen informazio geografikoaren sistema arautzen duena.\n1078/2014 Errege Dekretua, abenduaren 19koa, ordainketa zuzenak, landa garapenerako urteko pizgarri jakin batzuk edo mahastizaintza eta ardogintzako sektorea babesteko programa jakin batzuengatiko ordainketak jasotzen dituzten onuradunek bete beharreko baldintzazkotasunaren arauak ezartzen dituena.\nEuropako Parlamentuaren eta Kontseiluaren (EB) 1307/2013 Erregelamendua, 2013ko abenduaren 17koa, Nekazaritza Politika Erkidean jasotako laguntza araubideei jarraikiz nekazarientzako ordainketa zuzenei aplikagarriak zaizkien arauak ezartzen dituena eta Kontseiluaren (EK) 637/2008 eta (EK) 73/2009 Erregelamenduak indargabetzen dituena.


About: Anna Eleanor Roosevelt\nAnna Eleanor Roosevelt (1884ko urriaren 11- 1962ko azaroaren 7a). Estatu Batuetako idazlea, diplomatika, giza eskubideen alde lan egin eta feminista aktibista izan zen. Estatu Batuetako Presidentearen emaztea. 1929ko krisialdiaren ondoren, Estatu Batuetan zehar bidaiatu zuen New Deal deritzona bultzatuz eta Bigarren Mundu Gerra tropa estatubatuarrak bisitatu zituen. Eskubide Zibilen Aldeko Mugimendua bultzatu zuen. Hainbat erakunderen sorreran parte hartu zuen, hala nola, Nazio Batuak. Giza Eskubideen Adierazpen Unibertsala idatzi eta onartu zuen batzordearen buru izan zen. Elliot eta Anna Hall Roosevelten alaba zaharrena eta Theodore Roosevelten biloba kutuna zen. 1905ean Franklin Delano Roosevelt urruneko lehengusuarekin ezkondu zen. 1939an Marian Anderson abeslari beltzarentzat kantaldi bat antolatu zuen Lincoln Memorial-ean, Constitution Hall-ean kantatzea eragotzi ziotenean. 70000 ikusle izan zituen eta herrialde guztiko irratietan eman zen. Bestalde, bere senarrak sinatutako 9066 arauaren aurkako jarrera izan zuen, honek 110000 japoniar eta hauen ondorengo atxilotzea baitzekarren. Bere herrialdeko politikan parte hartu zuen 1962an zendu arte. (eu)\nAnna Eleanor Roosevelt (1884ko urriaren 11- 1962ko azaroaren 7a). Estatu Batuetako idazlea, diplomatika, giza eskubideen alde lan egin eta feminista aktibista izan zen. Estatu Batuetako Presidentearen emaztea. 1929ko krisialdiaren ondoren, Estatu Batuetan zehar bidaiatu zuen New Deal deritzona bultzatuz eta Bigarren Mundu Gerra tropa estatubatuarrak bisitatu zituen. Eskubide Zibilen Aldeko Mugimendua bultzatu zuen. Hainbat erakunderen sorreran parte hartu zuen, hala nola, Nazio Batuak. Giza Eskubideen Adierazpen Unibertsala idatzi eta onartu zuen batzordearen buru izan zen. (eu)\nAnna Eleanor Roosevelt (eu)\ndbr:Anna Eleanor Roosevelt\nwikidata:Anna Eleanor Roosevelt\ndbpedia-cs:Anna Eleanor Roosevelt\ndbpedia-de:Anna Eleanor Roosevelt\ndbpedia-el:Anna Eleanor Roosevelt\ndbpedia-es:Anna Eleanor Roosevelt\ndbpedia-fr:Anna Eleanor Roosevelt\ndbpedia-id:Anna Eleanor Roosevelt\ndbpedia-it:Anna Eleanor Roosevelt\ndbpedia-ja:Anna Eleanor Roosevelt\ndbpedia-ko:Anna Eleanor Roosevelt\ndbpedia-nl:Anna Eleanor Roosevelt\ndbpedia-pl:Anna Eleanor Roosevelt\ndbpedia-pt:Anna Eleanor Roosevelt\ndbpedia-wikidata:Anna Eleanor Roosevelt


Irekia Eusko Jaurlaritza - Gobierno Vasco :: Euskal kultura ondareko elementu katalogatuen barneko turismo-gidariaren jarduna gaitzeko dekretu-proiektua. Aurretiazko kontsulta publikoa\nEuskal kultura ondareko elementu katalogatuen …\nEuskal kultura ondareko elementu katalogatuen barneko turismo-gidariaren jarduna gaitzeko dekretu-proiektua. Aurretiazko kontsulta publikoa\nTurismoaren uztailaren 28ko 13/2016 Legearen 64. artikuluak, honela definitzen du turismogidariaren jarduera: «Jarduera eta zerbitzu turistikoen erabiltzaileentzat informazio- eta interpretazio-lana egiten dute Euskadiko interes kulturaleko ondasun eta gainerako baliabide turistikoen ondare historiko, natural eta gastronomikoari buruz. Zerbitzu horiek ohikotasunez, profesionaltasunez eta prezio bidez ematen dituzte, Euskal Autonomia Erkidegoko bi hizkuntza ofizialetan eta atzerriko beste edozein hizkuntzatan».\nHonakoa ere gaineratzen du: «Turismo-gidarien jarduera aske emateko zerbitzua da, salbu eta euskal kultura-ondarea osatzen duten kategorietako baten barruko ondasuntzat katalogaturiko elementuen barruan egiten bada, bat etorriz indarreko Euskal Kultur Ondareari buruzko maiatzaren 9ko 6/2019 Legeak ezarritakoarekin». Ildo horretan, hau zehazten du: «Turismogidarientzat, zirkulazio askeko bide edo esparru publikoak beti dira beren zerbitzuak aske emateko esparruak».\nAipatutakoaren bat, 64. artikuluan bertan hau gaineratzen da: «Euskal Autonomia Erkidegoan turismo-gidari gisa aritzeko, eta zerbitzuak aske emateko tokietatik kanpo turismo-gidari jardun ahal izateko, dagokion gaikuntza eduki beharko da, erregelamenduz ezarritako moduan. Gaikuntza hori Euskadiko Turismo Administrazioak emango du, aintzat hartuta, besteak beste, titulazioa eta esperientzia.\nEspainiako Estatuko autonomia-erkidegoetan edo Europar Batasuneko estatu kideetan aitortutako edo gaitutako turismo-gidariek Euskadin aldi batean jardun ahal izango dute turismogidari, zerbitzua aske emateko tokietatik kanpo; horretarako, aurretiko adierazpen bat izenpetu beharko dute, araudiak ezartzen duen moduan».\nBestalde, Turismoari buruzko 13/2016 Legearen 24. artikuluak Euskadiko Turismo Enpresen eta Jardueren Erregistroa arautzen du, eta hau dio: beste autonomia-erkidego batzuetan, Europar Batasuneko estatu kideetan eta Europako Esparru Ekonomikoaren gaineko Akordioari elkartutako estatuetan legez ezarritako enpresen kasuan zein gaitutako turismo-gidarien kasuan, erregistroko inskripzioa ofizioz egingo da.\nErregelamendu-mailan, Euskadiko Turismo Enpresen eta Jardueren Erregistroari buruzko uztailaren 16ko 112/2019 Dekretuak, turismo-gidari gaituen inskripzioari eskaintzen dio III. kapitulua, eta, bertan xedatzen denez, bai Euskadiko administrazio turistikoak gaitutako pertsonak bai beste autonomia-erkidego batzuetan edo Europar Batasuneko beste estatu kideetan gaitu edo aitortuak inskribatuko dira. Gaikuntza lortzeko baldintzei eta prozedurari dagokienez, berriz, 112/2019 Dekretuaren 10.2 artikuluak «horren inguruan ematen diren arau espezifikoetara» jotzen du; 112/2019 Dekretuaren hirugarren xedapen gehigarriaren arabera, gainera, aurreikuspenon eraginkortasuna atzeratuta geratzen da arauok onartzen diren arte.\nHoriek horrela, aipatutako lege- eta erregelamendu-zehaztapenek eskatzen dute erregelamendu-mailako arau bat prestatzea, Euskal Autonomia Erkidegoko kultura-ondareko elementu katalogatuen barnean turismo-gidariaren jarduera gaitzeko baldintzak eta prozedurak jasoko dituena, baita turismo-gidariak Euskadiko Turismo Enpresen eta Jardueren Erregistroan inskribatzekoak ere, beste autonomia-erkidego batzuetan edo Europar Batasuneko beste estatu kideetan gaitu edo aitortuekin batera.\n* Onarpenaren premia eta egokitasuna\nAipatu inguruabarrekin, justifikatuta dago aipatu edukia izango duen dekretua egitea. Orain arte, Turismoaren Legea ez da alderdi horretan garatu, eta, beraz, ez dago xedapen normatiborik adierazi jarduera turistikoa gaitzeko, ezta berau Euskadiko Turismo Enpresen eta Jardueren Erregistroan inskribatzeko ere.\n* Arauaren helburuak\nAzaldutako gogoetak kontuan izanik, dekretu bat egitea proposatzen da, honako helburu hauei erantzungo diena:\nEuskal Autonomia Erkidegoko kultura-ondareko elementu katalogatuen barnean turismo-gidariaren jarduera gaitzeko baldintzak eta prozedurak ezartzea, baita turismogidariak Euskadiko Turismo Enpresen eta Jardueren Erregistroan inskribatzekoa ere.\nBeste autonomia-erkidego batzuetan edo Europar Batasuneko beste estatu kideetan gaitu edo aitortutako turismo-gidariak Euskadiko Turismo Enpresen eta Jardueren Erregistroan inskribatzeko modua ezartzea.\nGarantizar que la informacion que se da es objetiva y fiel a nuestra Historia. Acabar con monopolios como APITE que tan solo integra a una docena de guias en todo Euskadi impidiendo el ingreso de otros guias y trasladando que son los unicos autorizados\nNo cubre las necesidades reales de los guías turísticos profesionales de la Comunidad Autónoma Vasca. No tiene en cuenta el problema de los flujos de turistas y lugares masificados.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"R-300" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mekatronika Industriala (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: R-300 Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mekatronika Industriala (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila\n1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Lanbide Heziketa Gehiago ... Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Sistema automatizatuak (Modulua) Guztiak ikusi ... gutxiago ...


Historia - Basque Wine\nHasiera / Basque Wine edariak / Txakolina / Historia\nTxakolinaren jatorria eta historia\nEtxerako gordetzen zena, gaur mundu osoan edangai\nEuskal txakolinaren milaka urteko bilakaera\nLurraren, itsasoaren eta tradizioen arteko lotura Euskadiren nortasun-ikurretako bat izan da mendetan zehar –halaxe da oraindik ere-, eta horren ispilu da txakolina.\nLas primeras referencias halladas se remontan al siglo IX, donde ya se hablaba de la práctica vitícola en tierras vascas. Ya en los siglos XII y XIII la producción de txakolí era común en muchos puntos del territorio.\nBaina ekoizpen hori oso zabaldua egon arren, txakolina baserrian bertan egiten zen, soilik etxea hornitzeko, eta egiteko prozesua erabat artisaua zen. Hortik dator hitzaren jatorri etimologikoa: etxeako ain, alegia, etxerako hainbat edo bezain beste.\nBatzuetan auzokideekin trukatzeko erabiltzen zen, eta marinel nahiz nabigatzaileen edari ere bazen. Hain zuzen, mahatsondoak hezurrezko pergolekin eusten ziren, euskal baleazaleek ehizatutako baleen hezurrez eginiko egiturekin.\nXIX. mendearen amaieran “chacolines” direlakoak sortu ziren, taberna herrikoiak, soilik bertako txakolina zerbitzatzen zutenak, bakailao, txipiroi edo angula platerez lagunduta.\nLoraldi labur haren ostean, mahasti ia guztiak desagertu egin ziren XX. mendearen hasieran, hainbat arrazoi tarteko: atzerriko finoen lehia, industrializazioak eragindako landa-eremuetako exodoa eta izurriteak (filoxera, gorrina eta zurina).\n80ko hamarkadaren amaieran, ardo ekoizle txikiak indarrak batzen hasi ziren, bertako Hondarrabi Zuri eta Hondarrabi Beltza mahats barietateen hazkuntza berreskuratzeko eta sektorea suspertzeko asmoz.\nAzken bi hamarkadetan eta hiru Jatorri Deituren babesean–Getariako Txakolina, Bizkaiko Txakolina eta Arabako Txakolina– egin den lanari esker, txakolina asko zabaldu da jendartean, baita nazioartean ere, non euskal txakolina ezagun egin baita bere berezitasunagatik, tipikotasunagatik, nortasunagatik eta freskotasunagatik. Eta oreka izan da –eta da– hori guztia lortzeko oinarria; tradizioaren, ikerketaren, kualifikazioaren eta berrikuntzaren arteko oreka.\nZer da Basque Wine?\nBasque Wine Euskadin egindako ardoak sustatzeko marka bat da, Eusko Jaurlaritzak sustatua, merkaturatze-kanal berrien bila.\nAdinez nagusia zara?


Lander Garro: "Mundua aldatzeko borondatea mantentzen dute intsumiso izandakoek" • ZUZEU\nLander Garro: «Mundua aldatzeko borondatea mantentzen dute intsumiso izandakoek» –\n‘2 urte, 4 hilabete’ filma zuzentzen ari da Lander Garro (Orereta, 1975), intsumiso izandako sei nafarren bitartez Euskal Herrian orain hiru hamarkada hain garrantzitsua izan zen mugimendu antimilitarista ezagutzera emango duen dokumentala. Crowdfunding kanpainan direla, ZUZEUrekin zabal hitz egiteko tartetxo bat hartu du zuzendariak.\n80ko hamarkadan, soldadu joateari uko egin zion euskal gazte saldo batek, eta berauek preso hartzera behartu zuen Estatua. Ehunka eta ehunka gazte kartzelatu zituzten kontzientzia delituagatik -bi urte eta lau hilabeteko zigorrekin-, kontraesan handia sortuz. Hortik etorri zen intsumisioaren garaipena, eta derrigorrezko soldaduska zenaren desagerpena.\nHandik hiru hamarkadara, 2012an, Iruñeko kartzela eraitsi zuten, eta bertan egondako hainbat preso intsumisok sartu eta irudiak grabatzea erabaki zuten. Orduan piztu zen, nolabait, dokumentala egiteko asmoa. «Jakina denez, intsumisioaren mugimenduari dagokionez, oso toki berezia izan zen Iruñeko kartzela, eta eraitsi zutenean, sentimendu gazi-gozoa utzi zien bertan egondako intsumiso presoei -dio Garrok-. Batetik, kartzelak apurtu aldarrikatzen zuten, eta beraz, albiste ona zen, baina bestetik, lekuko garrantzitsu bat galdu izanaren sentsazioa zuten». Intsumiso talde horretan zegoen Gaizka Aranguren kazetaria, filmaren bultzatzaile nagusienetako bat, eta bere bitartez heldu zitzaion Lander Garrori lana zuzentzeko proposamena.\nGarrok berak ere gertutik ezagutu zuen antimilitarista mugimendua, epaitua eta kondenatua izan zen eta, kartzelatu ez bazuten ere. «Gure belaunaldikook oso presente genuen soldaduska, bertan egondako familiakoengatik edo lagunengatik, eta gure ingurumariko musika talde askok eta askok ere kantatzen ziotelako `miliari´; gure bizitza politikoan oso presente zegoen. Eta garaia iritsi zitzaidanean, intsumisio mugimendua nahiko heldua zegoen; oso argi nuen gustura parte hartuko nuela bertan. Soldaduskatik hasita intsumisiora, bi gauzak izan dira nire bizitzaren parte inportante samarra».\nIruñeko kartzelara bueltatuta, 2012an bertara joandako intsumiso taldeko sei kide dira dokumentalean mugimendu antimilitarista gorpuztuko dutenak, «kontakizunaren ardatz izango direnak». Ez ditugu sei horietatik guztiak ezagutzen, baina Tonino Carotone artista ezaguna da haietako bat, eta tartean dira Euskalerria Irratiko Juan Kruz Lakasta eta Gaizka Aranguren kazetariak ere. Labriteko kidea da Aranguren, eta Izar Filmsekin batera, dokumentalaren ekoizle.\n«Sei intsumiso horien bitartez kontatuko da mugimendua, intsumisioaren historia kontatu egin behar da-eta. Mugimendu ikaragarri inportantea izan zen, Euskal Herrian lehen mugimendu transbertsala, zinez transbertsala, ordura arte hemen politika bandoka egiten zen-eta. Bazeuden ekologia eta feminismoa ere, beharbada transbertzalak zirenak baita, baina hain mugimendu masiboa, hain parte hartzailea eta hain arrakastatsua, intsumisioarena izan zen», Lander Garroren aburuz. «Zapalduta eta askatasunaren ikuspegitik hain erronka handiak dauzkan herri honentzako oso inportantea da orduko kontakizuna, ikasgai bat izan daiteke-eta, jakiteko nola egin genuen hainbesteko adostasuna lortzeko eta halako tema edukitzeko, tema handia geneukan-eta».\n«Zinez mugimendu transbertsala izan zen intsumisioarena, ordura arte hemen politika bandoka egiten zen-eta. Hain izan zen mugimendu masibo, parte hartzaile eta arrakastatsua»\nDokumentala borobiltzeko, noski, artxiboko irudiak erabiltzeko asmoa ere badu ‘2 urte, 4 hilabete’ filmaren zuzendariak, «ehunka mobilizazio egin ziren-eta. Aurrekoan burutik pasa zitzaidan manifa ezberdinetako oihuak bakarrik kontutan hartuta egin daitekeela dokumentala». Irudi horietan, gainera, Euskal Herrian zehar han eta hemen egindako ekintzak ageri dira. «Donostiakoak, Bilbokoak… ezaguna da Gobernu Militarrean ekintza mordoa egin zirela, bilbotar mugimenduak zuen grazia eta festarako joerarekin». Agian ikusi bai baina fresko ez ditugun irudiak. Horiexek hautatzen dabil Garro.\nDokumentatzea eta artxiboetan arakatzea, lan luzea den arren, ez bide zaio nekeza egiten; «hasten zara eta ez dakizu noiz bukatuko duzun, beti agertzen baita agertu beharko ez lukeen hori, edo begiratzen ez zabiltzan hori, baina lan polita da».\nLander Garrori atentzioa eman dio, kartzelatuak izan eta hiru hamarkada geroago ere, intsumiso izandako horiek «jarraitzen dutela beren bizitzan mundua aldatzeko bokazioa izaten, mantentzen dutela amankomunean borondate hori; ezin diote intsumiso izateari utzi». Eta dokumentalaren alderik ederrenetakoa begitandu zaio hori. «Kausa indibidual, nartzisista eta egozentriko bat utzi eta kausa kolektiboa besarkatzen duen horrentzat jada ez dago atzera biderik».\nGaraipen baten ospakizuna\n‘2 urte, 4 hilabete’ egitasmoa, mugimendu antimilitaristak egin gabe utzi zuten ospakizuna egiteko aitzakia ere bada, derrigorrezko soldaduskaren desagerpena garaipentzat baitute intsumisoek. «Beti aipatzen dute sentipen hori; halako batean Estatuak derrigorrezko soldaduska amaituko zuela esan eta iragarpenak ezustean harrapatu zituela. Beharbada intsumisioa mugimendu antimilitaristaren baitan kokatzen delako, eta garaipena ez delako emango ejertzito guztiak desagertu arte. Eta irabaziko dugula pentsatzeak utopikoa ematen badu ere, horretan gaude, ezta?».\nGaraipenak garaipen eta porrotak porrot, gizarte mugimenduei dagokienez «etsipen fase» batean gaudela iritzi dio Garrok. «Zerbait aldatu daiteke? Ikusten dituzu erakundeen bortizkeria gero eta handiagoa dela, eta badago sentipen hori, etsipen puntu hori. Baina handik gatozenok badakigu posible dela gauzak aldatzea, egin genuelako. Feminismoan ikusten dut egun gaitasun hori, oso transbertsala den mugimendu bat gorpuzten ari da, intsumisioa bera baino transbertsalagoa, eta badago erantzun potente bat artikulatzeko nerbioa. Iruditzen zait mugimendu feminista ari dela asmatzen, mugimendu antimilitaristak asmatu zuen bezala; kontutan hartzeko seinale bat da».\n«Feminismoan ikusten dut egun transbertsala den mugimendu bat gorpuzteko gaitasuna. Mugimendu antimilitaristak asmatu zuen bezala, asmatzen ari da feminismoa; kontutan hartzeko seinale bat da»\nLander Garrok urteak daramatza intsumisioari buruzko dokumentalarekin, baina Euskalonski zuzendu bitartean ezertarako astirik gabe ibili da, ‘2 urte 4 hilabete’ egitasmoan kide dituenekin elkartu ezinda. «Eta azken hilabeteetan bai, bultzada handi bat eman diogu». Aurten bukatzea dute asmoa -3o urte bete dira Euskal Herrian lehen intsumisoak aurkeztu zirela- eta hurrengo Zinemaldian aurkeztea, Zinemira atalean edo.\nEgun, crowdfunding kanpainan dago dokumentala, diru bilketan bete-betean. 20.000 euro metatzeko helburua dute, «handi samarra», eta gaur-gaurkoz, epea bukatzeko aste bete baino falta ez dela, helburuaren %65a lortu dute, 13.000 euro. Hau da, zazpi egunetan 7.000 euro lortu beharko dituzte, «bestela filma egiteko zailtasun handiagoak izango ditugu». Eta denbora agudo doa aurrera.\n«Crowdfundinga egitearen ideiak, dirua lortzetik aparte badu beste helburu bat ere, parte hartzeko aukera ematearena. Inportantea da jendeari sentiaraztea filma izan daitekeela, hein batean, berea. Intsumisioaren mugimendua ordezkatuko lukeen film bat bukatzeko oso modu poetika ederra litzateke kredituetan ehunka lagun agertzea». Aspektu honetan pozik dago Garro, ikusten duelako «badagoela proiektuarekiko gogo bat; jende asko gerturatu zaigu galdezka, oso begi onez».\nLander Garro: “Mundua aldatzeko borondatea mantentzen dute intsumiso izandakoek” Lander Garro: “Mundua aldatzeko borondatea mantentzen dute intsumiso izandakoek”\n"2 urte 4 hilabete", antimilitarismoa, dokumentala, intsumisioa, Iruñea, kartzela, Lander Garro


Aranzadi :: Pamplona en ComunAranzadi Emakumeen Etxean kontsentsua lortzen ahalegintzeagatik Iruñeko Udaleko gobernutik kanpo utzi du Asironek - Aranzadi :: Pamplona en Comun\nAranzadi Emakumeen Etxean kontsentsua lortzen ahalegintzeagatik Iruñeko Udaleko gobernutik kanpo utzi du Asironek\nAutor: Aranzadi |Categoría: Aranzadi , Ayuntamiento , Blog , Uncategorized | 05/07/2018 | No Comment\nErabaki honek ziurtatzen du EH Bilduk eskubitik egin nahi duela aldaketa Iruñean\nAranzadi Iruñea denon Artean Hautagai-Zerrenda Hiritarra uste du EH Bilduk aldaketari zuzenean eraso diola, Joseba Asiron alkateak azaldu zuen erabakiarekin; hain zuzen, Aranzadi Iruñeko udal-sailetik kanpo uztea, Akordio Programatikoaren barruan dagoen Emakumeen Etxea eta hainbat egitasmo kontsetsua lortu arte bultzatzeagatik.\nErabaki honek EH Bilduk egin duen apostu politikoa egiaztatzen du: Geroa Bai/PNVrekin soilik akordioak egitea eta aldaketa eskubitik eraikitzea.\nOrain berresten da legealdi osoan bizi izan duguna eta adibide hauen bitartez argi ikusten dena: beharrezkoa ez zen polizien lanpostuen zerrenda handitzea, manteroekin agertu duten esku gogorra, zalantzak kotxearen pribilegioak mugatzerakoan, eman duten ezetza Berdintasun saileko LGTBI lantaldea handitzeari, alkateak Etxabakoitzeko premiazkoa ez den tren-geltoki garestiaren alde alkateak egin duen apostu irmoa, Arrotxapeako eta Alde Zaharreko zentro sozialeei egindako jazarpena, ostalaritzako terrazen ugalketa ez mugatzea.\nErabaki hauek adierazten dute Kuatripartitoaren arbitroa izan den alkatearen porrota eta desleialtasuna. Izan eren, gobernuaren alderdi baten interesak nagusitu eta xantaiaren estrategia ezartzea nahiago izan du, aniztasuna berea egin eta kontsentsuan oinarritzen diren politikak bultzatu ordez. Hauxe aurretik ere, ikusi izan dugu; hain zuzen, udal-sailak berregin zirenean eta aurrekontuen negoziaketan, noiz Aranzadi Gobernu taldetik kanpo uztearen mehatxua egin zuen. Oraingoan bete egin du.\nPSN eta UPNrekin batera bozkatzea\nDesleialtasunez eta erregimenarekin, PSN eta UPNrekin, bozkatzeaz hitz egiten badugu, benetan egin beharko dugu, serioski. Legealdiaren hasiaeratik 2018ko urtarrila arte, hainbat gaien inguruko 500 bozka izan dira legealdian, adierazpenak, arautegiak eta Lan Eskaintza Publikoa barne, besteak beste. Hauetatik, 100 alditan gobernu-taldeak bozka ezberdina adierazi du. Hain zuzen, Geroa Baik 50 alditan baino gehiagotan UPN eta PSNrekin batera bozkatu du: manteroak, Etxabakoitzko tren-geltokia, mugikortasun plana, okupaturiko zentro sozialeei jazarpena, ostalaritzako terrazak ez mugatzea eta abar. EH Bilduk ere ildo beretik joan da, 22 alditan UPN eta PSN eta Geroa Bairekin Aranzadiren aurka bozkatuz, adibide moduan, honako gai hauetan: festa jantzietan, zinegotziek aparkatzeko txartelak kentzeko eskatu zenean, haratago joanez, Arrotxapeako centro sozialek udalaren babesa eskatu zutenean ere.\nAranzadik berriz, 12 aldiz bozkatuko dugu UPN eta PSNrekin Aranzadiko Tailer-eskolaren alde egiteko eta Iruñerrian merkataritzarako eremu berrien ezarketa mugatzeko Nafaroako Gobernuari egindako eskaera. Hau guztia mahai gainean dagolarik, bakoitzak baloratu ahal du egindakoaren larritasuna eta bereizketen kopurua.\nIruindarrei honako galdera hau egiten die Aranzadik: Hobe EH Bildu eta Geroa Bairentzat? Bai, dudarik gabe, baina okerrago Iruñeko aldaketarentzat, oso kaltetua gelditzen baita.\nAranzadi Hautagai-Zerrenda Hirtarra Iruñerako aldaketa anitza eta demokratikoaren alde lan egiten jarraituko du. Oinarritik izan beharko den aldaketa, emakumeak eta gure hiriko jende prekarioa nagusituz.\nEta iruindarren beharrak erantzunez, Aranzadik IFS inbertsioen egitasmoa eratu du, Geroa Baik eta Bilduk aurkeztu dutenaren alternatiba dena, ez delako beraiena bezain kontserbadorea eta UPNren eredutik beldurrik gabe urrutzen delako.\nErrotik hobeago izango den Iruñea eraiki nahi dugu. Jasangarria izango den hiria, iruindarren oinarrizko eskubideak eta zaintzak bermatuko duena. Energiaren, feminismoa, ekologia, mugikortasuna elkarbizitza eta parte hartze demokratikoa aldetik jasangarria egin nahi duguna.\nHau guztia Aranzadik proposatu dituen IFS inbertsioetan isladatzen du. Horrela, 6 milioiko inbertsioa sei ardatzetan banatzen ditu:\n000€ ETXABAKOITZ ETA ARROSADIAKO BI HAUR-PARKE ESTALTZEKO\n1,2 MILIOI € MUGIKORTASUN JASANGARRIRAKO, NON LABRITEKO BIZI-BIDEA EGITEKO 300.000 € BIDERATZEN DIREN, IRUINDARREN ESKATUTAKO BESTE ZENBAIT INBERTSIOEN ARTE, BESTEAK BESTE: MARIA AUXILIADORA ETORBIDEA ATSEGINTZEA, TXANTREAN POLIKIK ESKATUTAKOA ETA JUARISTI DOKTOREARENA SANDUZELAI AUZOAN.\n1,000.000€ GIZARTE ETXEBIZITZAK ZAHARBERRITZEKO\n000€ ESKOLA PUBLIKOAK ZAHARBERRITZEKO\n000€ EMAKUMEEN ETXERAKO, 30 ELKARTE BAINO GEHIAGOK, PARTE HARTZE PROZESU BATEAN BERMATU DUTENA.\nAranzadik honako galdera hau egiten du: EH Bildu eta Geroa Bairentzako hobe? Dudarik gabe, baina txarrago Iruñeko aldaketarentzako, larriki ukitua gelditzen baita.\nUste dugu aldebakarreko erabaki honek hautagai-zerrenda hiritarrek egin ahal zituzten ekarpen hoberenatarikoak galduarazi dituela. Aranzadik iruñeko aldaketa anitza eta demokratikoaren alde lan egiten jarraituko du, Udalaren barruan zein kanpoan. Beti oinarritik izango den aldaketa, emakumeak eta jende prekarioa nagusituz.


1. Errelijione Kristioa dela egietafedeskoa Jangoikoaganik, dire beraren itz errealaren gañetik infinizio bat progu, Martir gloriosoetan prinzipalkiro. Ebetaik bat da S. Pantaleon miragarria. Ze Nikomedian Mediku famatua, gizon prestu, atento, amoltsua, guziek ongi nai zutena, baña ez Kristio. Sazerdote batek deitzen zenak Hermolao, nai zue egin Kristio, ta egin zekio adiskide, ta erraten zio maiz, o Pantaleon, sinesta niri, ezaun bazindez Jesu Kristo, ta sinetsi beraren egiafedeaskoak, obe zinduke munduko medizina, ta arte guziak baño: aipatus solamente Jesusen izena, senda zindezazdue heriak, ta ilak ere. Apegatzen zekizkio biotzean arren itzak; eta egun batez pensatus aietan zebilalaik, opatu zue aurtto bat ilik, eta aldakan bibora bat mostratzen bekala ark il zuela. Erran zue bere baitan, egia barin bada Hermolaok errana, aipatzeareki Jesus, aur gau biztu, ta bibora ilen da. Pensatu zueneko agitu ze pensatu bekala: eta orreki seguraturik alegre joan ta kontatu zio Hermolaori, ta eskatu zio bataia zezala: ta bataiatu zue kontent. Andik guti etorri zekio gizon bat gastatu zuena guzia Medikueki, ta logratu zuena, len bista labur, ta azkenean itsu gelditzea. Pantaleonek paratu zitio eskuak begien gañean, inbokatus Jesu Kristo, senda zezan itsu pobrea. Istante argitu zekio gorputzeko bista, ta arimarena ere bai, ezi kristiatu ze. Oroat Pantaleonen Aita, baizego presente, zein andik guti iltze sanduki. Andik segitu ze famatzea Pantaleon Mediku andia bekala: andik berze Medikuen inbidia; ta akusatzea Maximianoren alzinean, nola zen Kristio. Aiturik enperadoreak ekarrarazi zue lenik itsu argitua, zein zegolaik firme porfiatzen sendatu zela Jesu Kristoren birtutez, ta ez aien Jangoiko deituen birtutez, ilarazi zue bereala. Eta Pantaleonek kuidatu zue orzitzeas arren gorputza: baña pensaturik, iltzeko peligroan zegola bera ere, errepartitu zitue bere ondasunak, parte bere zerbitzukoei, parte pobreei, ta heriei, egoteko enbarazurik gabe martiriorako. Etze engañatu, ezi fite deitu zue beregana enperadoreak, eta pasaturik itzketak elkarren ertean, seguratus beti Pantaleonek agerrian zela Kristio, ta adoratzen zuela sollik Jangoiko guzis poderosoa, zeruaren ta lurraren Kriazalea, eta ez aien Jangoiko zureskoak, metaleskoak, ta arriskoak deustako eztirenak, egin zue apostu, ekarri zeiela heri bat inkurablea, eta aien sazerdoteek in zezatela orazio beren Jangoikoei, ta berak inen zuela Jesu Kristori, eta nork ere sendatzen zuen, ura iduki zeiela Jangoikotako. Egin ze ala: ekarri zute perlesiatu bat anitz urtepietan ezindua: aien sazerdote-iduriek egin zute eginala, baña guzia banoan, heria nola len. Orduan Pantaleonek biotzean eskaturik Jesu Kristori, artzen du eskutik heria erraten diola, Jesu Kristo Jangoiko biziaren semearen izenean jaiki zaite sano. Erran ta egin: Momentu berean jaikitzen da alegre saltoka emanes Jangoikoai ta sanduai esker milla milla. Ori ikusirik anitz konbertitu zire federa. Enperadorea konfuso gelditu ze: jendea pasmaturik: sazerdoteek alkes ta errabias iago suturik, galduko zutela beren autoridadea ta irabazia, sinetsiarazi ziote enperadoreai, Pantaleon zela sorgin, ta ezpazue botatzen mundutik, galduko zela beren Jangoikoen errelijione, ta bateo inperioa, ezpaitaike manteni errelijionea gabe.\n2. Enperadoreak erresolbitu zue errendiaraztea Pantaleon, edo akabaraztea tormentus. Ortako lenik plazan biluxi ta paratu zue dilindan zur batetik, ta ala larrantzi gorputz guzia burriñasko aztaparres, ta erre susko zuzies. Tormentu gontan dagolaik, goratus begiak zerurat eskatzen dio Jesu Kristori fabore: Agertzen zaio bere Majestadea Hermolao sazerdote garren idurian; konsolatzen ta animatzen du ederki diola, zureki egonen naiz beti pasatzen duzun guzian. Eta istantean lazatu zire lotzakiak, itzali sua, ta berdugoen besoak ezindu. Arriturik, eta koleraturik enperadoreak erraten dio, zer sorginderiaren artez itzali duzu sua, ta ezindu Ministroak? Sanduak errespondatzen dio, ene sorginderia da Jesu Kristo ongi egiteko: gaizki egiteko solamente dire oien Jangoikoak, baitire Demonioak. Bete zute bertz andi bat plomu urtuas, ta sartu an Pantaleon; baña plomua istante oztu ze nola ura. Admiraturik guziak, enperadoreak porfiatus lotuarazi zio arri andi bat lepotik, ta botarazi itsas-barnean. Baña sutik libratu duenak eztu libratuko uretik? Arria urain gañean nola osto arin bat dabila, ta Pantaleon oñez nola leorrean. Etze errenditu Tiranoa alako prodijioeki: manatu zue paratzeko plazan, jan zezaten leonek eta tigreek. Atra zire furoso, baña ikusi orduko sandua, mansatu zire nola axuriak, humil humila ellegaturik lamikatzentiote oñak, eginez festa. Jendeak alde bat lastimaturik ikusteas alako maneran Pantaleon gaste prestu eder ongiegillea, berze alde arriturik alako prodijioes klamatzen zue, libre libre biz gizon sandu goi: andia da Kristioen Jangoikoa bere parerik eztuena. Eraturik furias Maximianok ilaraztentu animale gaiek, zergatik barkatu zioten sanduari, eta sandua loturik errueda pisu bateki botarazi oian piko batetik aldapa bera. Baña lazaturik istante, erruedak arrapatu ta maltratatu zitue anitz infiel, eta sandua libre mellarik gabe. Guzia uste zue Maximianok zela arte gaixtos; eta ala galdegin zio nor izan zuen Maestru profesatzen zuen fede ta bizitzaren. Martirak naiz ezaundurik arren intenzio gaixtoa, nola baizekie nai zuela Hermolaok izan lagun martirioan, deklaratu zue bere Maestrua zela Hermolao: zein bereala inarazi zue preso. Lentxago aparezitu zekio Kristo, eta erran zio zerura bear zuela igan biramonean.\n3. Presentaturik Hermolao sazerdotea ta galdeginik anitz gauza, goratus begiak zerura, errespondatu zue koraje andiareki: eta asi ze ikaratzen lurra, ta idoloak erori, ta zatikatu zire. Orgatik au ere tormentaturik ilarazi zue bere bi anaiaeki bateo. Azkenean etsiturik etzuela errendiaraziko Pantaleon, errabias azotarazirik berriro, manatu zue ebakitzeko burua kanpoan, ta erretzeko orputza. Atra zute, lotu zute oliba-planta bati: Goraturik ezpata, golpea ematerakoan, itzuli ze alzairua beratx nola argizaria, mellarik in gabe. Urtiki zire berdugoak sanduaren oñetan humil barkazio eske. Sanduak eskatu zio Jangoikoai, barka zezotela: eta errespondatu zekio baietz, ta bera deitu bear zela Pantaleemon, au da guzis miserikordiosoa. Azkeneko berak animatus berdugoak kunpli zezaten sentenzia, batek ebaki zio burua, ta lepotik odolaren partez atra ze esne, ta oliba gura bereala agertu ze beterik fruitas. Manatu zue Tiranoak ura zañetaik atratzeko, eta gorputza erretzeko: baña azken gau etzire atrebitu egitera; eta orgatik Kristioek izan zute eskaida artzeko ta orzitzeko dezenteki. Sandu gau bizian honratu zuena Jangoikoak asko milagroeki, honratu du il ondoan ere. Beraren odola Napolesen ta Roman guardatzen dena kristalesko anpolla edo erredoma batean, dagolaik kuajaturik gañarakoan, bere festaren bezperatik biramoneraño ikusten omen da urturik nola dabilan inguraka. Oroat agitzen omen da Madrilen S. Agustinen Monjaen Monasterio erreal enkarnaziokoan duten odol porzione batean, dionez Brebiarioak sandu gonen lekzioetan. Guzia da posible Jangoikoarendako, zeñek honratzentu ederki bere zerbitzukoak, ez solamente glorian, bai emen ere &.


EDU ZELAIETA | erritarrak | GAUR8\nMugaldeko poeta, Mugaldekoak taldeko poeta. Hizkuntzatik hezkuntzara egin zuen mugaldeko irakasle eta ikerlaria, baina batez ere ikaslea. Edu Zelaietak obsesioa du bere burua ezagutu eta lantzeko ahalegina. Pentsamendu kritikoa ezinbestekoa dela dio, are gehiago irakaslegaiak prestatzeko ardura dutenengan.\nMugaldekoa da Edu Zelaieta. GAUR8rekiko solasa hasi bezain laster berak dioenez: «Mugaldekoa, eklektikoa naiz». Baina zentzu figuratiboan ez ezik, fisikoki ere mugaldekoa dela esan liteke. Gasteiztar honek lotura handia du Bidasoa alde horrekin, mugaldera jo izan du behin eta berriz, bere identitatea eraikitzeko lanetan, nonbait. Letra-gizona da, poeta eta filologoa, baina hizkuntzatik hezkuntzara egin eta gustuko lanbidea aurkitu zuen. Nabari zaio, bere afizioez eta proiektuez bezala lanaz ere grinatsu hitz egiten baitu.\nNafarra dela uste omen dute batzuek, eta bere euskarak baditu Bortzirietako eta oro har muga alde horretako zantzu nabarmenak. Aita Berakoa zuen, baina euskara ez zuen harengandik jaso, anaia nagusiak ez bezala. 1973an, Edu jaio zenean, Gasteizen bizi zen familia, eta semeak gaztelaniaz jakin beharra zuela erabaki zuten gurasoek. Nerabezaroan kontzientzia hartzeak lehenik euskara ondo hitz egitera eta ondoren Euskal Filologia ikasketak egitera eraman zuen. Ordurako argi zuen bere identitate hori. «Identitatea azken batean eraikuntza da, eraikuntza nazionala edota eraikuntza pertsonala. Kontua ez da bakarrik nire gurasoak zer izan diren. Zer dago nire esku? Eta nik modu aktibo batean nire identitatea eta nire burua lantzea erabaki nuen». Karrera bukatu aurretik, beka bat eskatu zuen eta lagun batekin Sarako euskara aztertu zuen. Ordurako aitarekin euskaraz egiten hasia zen. Gero, IKAn euskara irakasle hasi eta karrera bukatutakoan doktoretza aurreko beka bat lortu zuen. Lau urtez jardun zuen Baztan-Bidasoko hizkerak aztertzen.\nLuze gabe, Iruñeko Jaso ikastolan hasi zen irakasle. Oso esperientzia ona izan omen zen. Gainera, berak ezagutzen ez zuen Nafarroan zegoen, «Belatez bestaldekoan», eta oso aberasgarri gertatu omen zitzaion. Hala ere, bizi proiektua Gasteizen zuen, eta bertako Irakasle Unibertsitate Eskolan sartzeko aukera izan zuen. Hizkuntzalaritzan eta Dialektologian trebatuta, beraren asmoa Letren Fakultatera itzultzea zen, baina Irakasle Eskolan oso giro ona eta bere gustuko balio eta praktikak topatu zituen, «guztiz desagertuta ez dagoen feudalismo akademikorik gabe», eta Pedagogia eta Psikologia gehiago ikasten hasi zen. Han Kultura Klasikoa eta Literatura Unibertsala ematen zituen. Plaza atera zuenean, hara «istripuz» iritsia zela pentsatu zuen, baina baita bide bat egina zuela ere. Eta bertan segitzen du, hamar bat urtez geroztik, Hizkuntzaren eta Literaturaren Didaktika Sailean.\nHezkuntzak oso ospe ona duela dio, «politikariek ere maiz aipatzen dute hezkuntza… aurrekontuen tarta egin arte». Dioenez, «hezkuntza sistema» esan ohi da, «metonimia murriztailea» dena, baina hezkuntza, bere ustez, lehenik etxe bakoitzeko heziketa da eta ondoren bai, hezkuntza sistema ere bai, profesional batzuekin, «edo profesional horiek egin behar dute beren lan orduetan gizarte batek berez irauli ezin duena?». Gaur egun eskolak sekulako gainkarga duela iruditzen zaio, eta arlo horretan gizartearen kontraesanak agerian geratzen direla, maiz gizarteak eskolari eskatzen diola berak egiterik ez duen hori. Tranpa iruditzen zaio, baina diskurtsiboki funtzionatzen duela uste du, arlo politikoan nabarmen: «Sekula ez diogu politikari bati hezkuntzaren aurka hitz egiten entzungo; gero egiten, beharbada bai». Baina gainerako arloetan ere funtzionatzen duela dio, «gizarte neoliberal, matxista eta produkzioa eskatzen duen batean bizi baikara, eta hori eskolara eramanda, etekin akademikoa da, nork lortuko duen espedienterik onena. Baina ikasleak ministro atera behar du ala ondo hezitako pertsona, zentzu integralean, emozionalean, intelektualean, balioak dituen pertsona?».\nIrakaslegaiak prestatzeak lehenik bere burua aberasteko aukera ematen omen dio, eta hemezortzi eta hogeita lau urte bitarteko gazteekin egoteko. Hori polita omen da, ez bakarrik gazteekin egoteagatik, «uste baitut gazteak idealizatuta samar ditugula, ‘zer ona den gaztetasuna’ carpe diem gaizki ulertu hori dela eta». Bere joko zelaia irakaslegaien prestakuntza da, eta bertan komunikazioa oso garrantzitsua omen da, «azken batean irakasle oro baita komunikatzailea, haurrekin, gurasoekin, administratzaileekin, klaustroan…», eta gero euskara eta hizkuntza, literatura, didaktika eta pentsamendu kritikoa.\nEHUko Psikor ikerketa taldeko kidea da Edu. Taldean lan egitea askoz zailagoa ei da. «Talde bat dagoen neurrian, gatazka naturala pizten da. Nola kudeatu?». Hala ere, oso interesgarria omen da, gehiago ikasten delako eta, bere kasuan behintzat, diziplinarteko taldea denez, berez aberastasuna delako. Batzuetan berarentzat esfortzu handia izaten da beste diziplinetako lagunek erabiltzen dituzten metodoekin jardutea; nolanahi ere, gustura dago, «beti ikasten», eta Zizeronen esaldi bat ekarri du gogora: «Ikasi nahi baduzu, irakatsi». Irakaslearen papera, nahi izanez gero, «hori da, ikastea zentzu integral horretan, zure burua aberastu, begiratu, zure miseriak ezagutu, ariketa introspektibo hori egitea. Ez bertan gelditzeko, e? Eta guk haurrekin eta pertsonekin lan egiten dugu, eta geure barrura begiratzen ez badugu… ikaragarrizko diskurtsoa eta curriculuma eduki dezakegu, baina pertsona da mamia, funts humanoa».\nPentsamendu kritikoa lantzea bete-betean harrapatzen duen kontua da, bere kasuan irakasleak izango diren horiekin. Baina horrek lehenik beste eskakizun bat dakarrela dio, irakasleak berak ere kritikoak izatea, hain zuzen, eta hori askotan autokritikoa izatea dela dio, baina ondo ulertuta, ez besteari eskatzen zaion autokritika. Pentsamendu kritikoa oso beharrezkoa omen da, ez unibertsitatean bakarrik, egunerokoan baizik.\nKazetaritza, poesia, musika...\nKazetaritzan ere jarduten du Eduk; “Euskaldunon Egunkaria”-n zutabeak idazten hasi zen, «Guardia Zibilak itxi arte». Orain “Argia”-n eta “Alea” Arabako aldizkarian idazten du. Bere zutabeak nabarmenkerietatik harago jotzen duen behatzailearenak dira. Hala esan diogu eta bat dator: «Bai, biztanle behatzaile aktiboa naiz. Nire txikian beti ere, ni ez bainaiz idazle profesionala, nire jarrera, munduan kokatzea, hori da, eta esango nuke literaturaren kontzepzioa eta mundu ikuskera ere badela». Mundu guztiak salatzen duena salatu baino nahiago du hainbesteko oihartzunik ez duten istorioei, egoerei, pertsonei adi egon. Iruditzen zaio askotan bizitza gehiago dagoela hor, burrunba handiko eztabaidetan baino. Eta «auto»-z hasten diren hitzek ere –«eta ez automobila, e?»– harrapatuta daukate: autokritikak eta kanpoa eta barrena uztartzen dituzten kontuek, introspekzioan bakarrik ez gelditzeko.\nHorretarako poesia ere aproposa ikusten du. Iaz argitaratu zuen bere laugarren poema bilduma, “Ispilu biluziak”. Bere poesiari dagokionez, gustukoa du ironia, «baina askoz errazagoa omen da ironizatzea autoironizatzea baino, kritikatzea autokritikatzea baino». Eta berari oso sanoa iruditzen zaio bere buruari barre egitea. Ilusioak eta ametsak ere ondo daudela dio, baina berari lurra zapaltzea ardura zaio batik bat. Poesia barrena arakatzeko aproposa omen da, baina lehenik eta behin, nork bere burua ulertzeko, kanpoa eta barrena, «hori da nire gaietako bat, obsesiboa. Mundua, pertsonak, harremanak… eta barrena. Nolako harremanak ditugun besteekin, zer egiten dugun egunero, esparru intimoan, bikotekidearekin, edo hirukotekideekin, publikoki, lanean… ez zein den nire diskurtsoa, baizik eta zer egiten dudan nik». Idatzita dagoenaz idaztea normalean ez omen du gustuko, «originaltasuna ez, hori oso anbiziotsua baita, baina nire txikian zerbait eskaintzen saiatzen naiz. Lehenik neure buruari, eta gero balizko irakurleari».\nKopiarekin, edo «kopiaren kopiarekin» aspertzen dela esan eta berehala Mugaldekoak taldea eta «Berako musika harrobia» hartu ditu hizpide. Musika eta literatura uztartzen dituen talde hori Eduk 2004an argitaratu zuen “Mugaldekoak” poema bildumako letrak baliatuta abiatu zuten proiektua da, beren bigarren diskoaren aurkezpenean dioten bezala, «erraterako, laranja usaineko begirada batetik jaio» zen taldea. Eta taldearen hiru sortzaileek, Eduk berak, Beñardo Goietxek eta Raul Garcia Etxeberriak dagoeneko grabatuta daukate beren hirugarren lana, gauzak ondo bidean udazkenean argitaratuko dutena. «Berako giro horretan nik ikusi eta ikasitako gauza bat da, musikalki bereziki, ahalegin bat egon dela kopiaren kopiatik ateratzeko, haiek esaten duten bezala, irrati formula gero eta uniformatuagoetatik». Eta Mugaldekoak bada keinu bat, halaber, mundu globalizatu honetan merkantziak ez bezala askatasunez mugitu ezin direnei, «ni baino mugaldekoagoak direnei». Aniztasunetik ikasi nahi du Eduk, «baina benetan, eta hori oso zaila da». Aniztasun literarioaz ere ari da, horregatik denetik irakurtzen du eta denetik idazten du.\nIzan ere, orain haur eta gazte literaturaren mundura salto egin du, idazten eta itzultzen, katalanetik eta ingelesetik euskarara, Ibaizabal argitaletxearentzat. Zazpi bat liburu aurreikusita dauzka.\nHori ez du proiektu bakarra, ordea. Eneko Ugarte margolari eta ilustratzaile gasteiztarrarekin badu beste pare bat. Iaz “Ispilu biluziak” bere azken poema liburuko testuekin performance bat egin zuten. Eduk aurkeztu eta errezitatzen zuen bitartean, Ugartek margotu egiten zuen, olioz. Euskarri berezi bat erabili zuen, kartoi-harrizko eta metakrilatozko leiho handi bat, ispiluaz bestaldean balego bezala pintatzeko, alderantziz, ispilu biluzien metaforarekin jolastuz. Hiru emanaldi egin zituzten, Donostian, Gasteizen eta Durangon, eta «oso pozik» atera ziren haietatik, «asebeteta», beren lan hura jende askok ikusita eta oso ondo baloratuta. Orain album bat dute esku artean. Eduri oso interesgarria iruditzen zaio lankidetza hori, Ugarte, «ikuspuntu artistiko oso interesgarria» duen artista, Edu ondo sentiarazten duen pertsona da eta ez omen du esfortzu handirik egin behar. Ezta Ugarte benetan estimatzen duela erakusteko ere.\nLuze jo du solasak, baina hasieran bezain grinatsu segitzen du Edu Zelaietak. Irakasten, behatzen, ikasten. •\n«Identitatea azken batean eraikuntza da, eraikuntza nazionala edota eraikuntza pertsonala. Kontua ez da bakarrik nire gurasoak zer izan diren. Zer dago nire esku?»\nEduk, Beñardo Goietxek eta Raul Garcia Etxeberriak dagoeneko grabatuta daukate Mugaldekoak taldearen hirugarren lana, gauzak ondo bidean udazkenean argitaratuko dutena


Clece-k lan-integrazioaren aldeko bere apustua eraman du Kataluniako Erantzukizun Sozialaren Astera - Clece\nClece / Komunikazioa / Albiste sozialak / Clece-k lan-integrazioaren aldeko bere apustua eraman du Kataluniako Erantzukizun Sozialaren Astera\nClece-k lan-integrazioaren aldeko bere apustua eraman du Kataluniako Erantzukizun Sozialaren Astera\nEkitaldiaren 5. edizioan nabarmendu da krisialdietan gizarte-ardura korporatiboak (GAK) konpainientzat duen garrantzia.\nBere mintzaldian, Clece-k aztertu ditu bere konpromiso sozialaren arrakastaren gakoak eta konpainiaren lan-integrazioko kasu jakin batzuk.\n2013an Clece-k inkorporatu zituen talde desabantailatuetatik etorritako mila pertsona baino gehiago.\n2014 abuztuaren 5a. Uztailaren 7tik 12ra Kataluniako Erantzukizun Sozialaren Astearen 5. edizioa egin da Bartzelonan, eta Grupo Clece bertan egon da. Iñigo Camilleri, konpainiaren Hautapen eta Garapeneko burua, Clece-ren Konpromiso Soziala izeneko hitzaldia emateaz arduratu da. Bertan, erakundearen proiektuak izan duen arrakastaren gakoak aztertu eta talde desabantailatuen integrazioaren kasu jakin batzuk aurkeztu dira.\nIldo horretan, Camillerik azaldu du konpainiaren habeetako bat dela «integrazioaren alde lan egitea eta zailtasunak dituzten pertsonei lan-merkatuan sartzeko aukera eskaintzea». Egiteko hori, esan du, «erraza da enpresa honentzat, zuzendaritza-kideen sostengua baitugu eta erdi mailako arduradunen artean sentsibilizazio handia lortu baita, aurreiritziak eta estereotipoak desagertzeraino». Lan-merkatuan sartzeko zailtasunak dituzten pertsonen insertzioari konpainiak ematen dien lehentasunari esker, talde desabantailatuetatik etorritako 1000 pertsonatik gora inkorporatu dira enpresan azken urtean, horien artean, genero-indarkeriaren biktima diren emakumeak, desgaitasunak dituzten pertsonak edo gizarte-bazterketa pairatzeko arriskuan daudenak.\nGrupo Clece-k 50 enpresa eta erakunde baino gehiagorekin batera hartu du parte Kataluniako Erantzukizun Sozialaren Astearen bosgarren edizio honetan. Ingeniería Social, SAL eta Asociación +Responsables izan dira antolatzaileak. Parte hartutako erakunde guztien egitekoari eta herritarren inplikazio aktiboari esker, ekimenak bere helburua erdietsi du aurten ere: GAK-k enpresa, erakunde eta administrazio publikoetan duen garrantzia nabarmentzea. Aste osoan zehar hizpidean izan da erantzukizun sozialeko politikek organizazioei ekartzen dieten errentagarritasuna, batez ere krisialdietan. Izan ere, politika horiek aplikatzeak onura handiak eragiten ditu, besteak beste: baliabideen erabilera eraginkorra, gero eta globalizatuagoa dagoen merkatuaren barruan bereizkuntza mantentzea, aldaketaren kudeaketa eta enpresen hornikuntza-katearen kontrola.\nZailtasunak dituzten pertsonen lan-integrazioaren bidez, aukera-berdintasuna sustatu nahi du Clece-k. Hala, mota honetako ekintzekin, bere konpromiso soziala egituratzen duen funtsezko habeari eusten dio: pertsonak. Haren GAK politika konpainiaren kudeaketa-sistematik hara hedatzen da, eta haren funtzionamenduari berezkoa zaion zerbait bilakatzen da, negozioa ulertzeko modu bat.


Eta gure alabak arrosa nahi du! | Exprai - Marrazkilaria · Dibujante · Illustrator\nBertako giroa, Misericordiaren kasuan gertatzen zen bezala, sepiaz irudikatu nuen nire buruan. Nahiz eta argazkirik ez erabili kartelean, Adolfo Lacunzak egindako lanaz baliatu nintzen esku-programa osatzeko.\nIzugarri gustatzen zait obra hau eta oraindik ere oilo-ipurdia jartzen dit bere azken elkarrizketak. Espainiako gerra zibila bukatu berri, aita-semeak elkarrekin erretzen dute zigarrotxo bat, etorkizunari buruz hitz egiten:\nHonen bideoa jarri nahi nuen hemen, baina ez dut aurkitu. Hala ere, beste eszena bateko irudi batzuk utziko ditut hemen, Jaime Chávarrik egindako pelikulatik ateratakoa:


elikadura by aitziber marcos - issuu\nDieta osoa (denetarik jan egokia) izan behar da. Dieta osoa (denetarik jan egokia) izan behar da. Dieta osoa (denetarik jan egokia) izan behar da. Dieta osoa (denetarik jan egokia) izan behar da. Dieta osoa (denetarik jan egokia) izan behar da. Dieta osoa (denetarik jan egokia) izan behar da. Dieta osoa (denetarik jan egokia) izan behar da. Dieta osoa (denetarik jan egokia) izan behar da.\nbehar dugu) eta orekatua (kantitate behar dugu) eta orekatua (kantitate behar dugu) eta orekatua (kantitate behar dugu) eta orekatua (kantitate behar dugu) eta orekatua (kantitate behar dugu) eta orekatua (kantitate behar dugu) eta orekatua (kantitate behar dugu) eta orekatua (kantitate\nDieta osoa (denetarik jan behar dugu) eta orekatua (kantitate egokia) izan behar da. Dieta osoa (denetarik jan behar dugu) eta orekatua (kantitate egokia) izan behar da.


Bordeleko ardaoen ganean - bizkaie.biz\nHona hemen, kalidade mailearen ganeko azalpena:\n Bordeleko kalidade mailan ardaorik arruntenak, AOC Bordeaux eta AOC Bordeaux Supèrieur izenpean botilaratzen dira. Ardao honeek zuriak eta baltzak izaten dira eta, nahiz eta esan ardao arruntak dirala, ez da ahaztu behar jatorri deiturako ardaoak dirana. Honeen artean, kalidade/prezio erlazino oneko ardaoak topau geinkez. La Gironde departamentuko ardao honeek, beherago aztertuko doguzan deituretan sartzeko aina kalidaderik ez daben ardaoak izaten dira legearen arabera. Baimendutako mahats muetak ondokoak dira: Baltzen atalean, Cabernet Sauvignon, Cabernet Franc, Merlot, Malbec, Petit Verdot eta Carmenère. Zurietan, Sauvignon Blanc, Sémillon, Muscadelle eta Ugni Blanc. AOC honeen deiturapean 1.000 Châteaux-k -Upategik- baino gehiagok egiten dabe ardaoa. Jatorri deiturako ardao guztien moduan, nahitaezkoa da organo erregulatzaile batek jarritako araudia betetea.\n Klasifikazino honetako ardaoak, AOC + eskualdearen izenagaz kaleratzen dira, esaterako: AOC Mèdoc, AOC Graves, AOC Entre-deux-Mers eta AOC Blaye. Ardao honeek egiteko erabilitako mahastiak eskualde zehatz horretan dagoz eta, esan dogun moduan, aurrekoak baino kalidade handiagokoak dira. Kontuan izan, eskualde honetan egindako ardaoek AOC Bordeaux eta AOC Bordeaux Supèrieur moduan botilaratu daitekezala, baldin eskualdeko izena hartzeko nahikoa kalidade ez badabe lortzen.\n Eskualde barruko azpieskualdeak be bereizten ditu legeak. Holan, AOC Haut-Mèdoc edo AOC Première Côtes de Blaye lako deiturak topau geinkez. Beste alde batetik, Haut Mèdoc’eko mahasti bateko ardao bat, AOC Haut Mèdoc moduan salduko da, izenpe horretan ezarritako baldintzak beteten baditu. Holan ez bada, AOC Mèdoc izenagaz kaleratzeko aukerea egongo da. Mailarik ez badau emoten, deitura generikoko babesagaz atarateko aukerea egongo da.\n Herrien izena daroen ardaoak estimaduenak izaten dira. AOC Pomerol, AOC Saint Emilion, AOC Margaux, AOC Saint Estèphe, AOC Moulis eta askozaz gehiago. Aurrekoen antzera, herri zehatz horren aitamenak ezarritako arauak betetea nahitaezkoa izango da Jatorri Deiturearen babesagaz merkaturatzeko.\n Bordeleko Cru’ak, mahasti zehatz baten eta aurreko deituretan oinarrituta dagoz, eta AOC baten eredua eta izena goraipatzen dabenak izaten dira; Cru’ak AOC’ horren izena eta Cru berarena eroaten dabe. Hori bai, badagoz egon Cru’a marka komertzial legez botilaratutako ardaoak.\nAzaldu dogun sailkapena, Frantziako ardaoen ganeko lege korapilatsuan oinarrituta dago eta nahiz eta helburua, oro har, Jatorri Deitura guztien moduan, ardaoen kalidade mailea ziurtatzea izan, ez da ahaztu behar, badagozala upeltegiak sailkapen maila jakin bat lortu dabenak, gero euren ardaoak sarri askotan maila horretara heltzen ez badira be. Horrenbestez, aukerea izan ezkero, onena Bordelera osterea egitea izango da, ze, danok dakigunez, ardaoak norberak probetea lakorik ez dago.\nMunduko mahastien inguruan egiten gabilzen bidaian aurrera eginaz, gaur, Bordeleko ardaoak aitatuko doguz. Bordelen baltzak dira ugarienak, eta akaso ospetsuenak, baina kontuan izan behar da inguru honetan ezagunak diran beste ardao mota batzuk be topau geinkezala, esaterako 'Sauternes' inguruko ardao zuri estimaduak.\nBordeleko mahastiak hainbat mahatsondoz osotuta dagoz. Mahasti guztien % 52 inguru, Cabernet Sauvignon mueteak hartzen dau. Bariedade honek sendotasun tanikoa, fintasuna eta kolorea emoten deutse ardaoei. Usainen arloan, pentsamentu-lorea, masustea, lur-hezea eta lora horiak ekarten deuskuez gogora, lurrin bejetalakaz batera. Mahats klase honegaz egindako ardaoak eboluzino motelekoak eta bizitza luzekoak dira, eta 'gazteak' dirala edan ezkero, lar gogorrak dirala esan geinke.\nHurrengo mahats mueta esanguratsuena Merlota da (% 34 inguru). Bariedade honek Cabernet Sauvignonek baino ardao finagoak emoten ditu, bariedade hau eboluzino arinagokoa da eta; beraz, arinago edan leitekez. Frutu gorridun (kereixak, andere-mahatsa…) eta kutsu bejetal moduko usaina hartuko deutsagu mahats honegaz egindako ardaoari. Normalean, Bordeleko ardao baltzak aitatutako mahats klase biak nahastauta egiten dira, bata edo bestea portzentaje nagusi moduan dabela. Ganera, beste mueta batzuk be izaten ditue portzentaje txikiagoan: Petit Verdot, garraztasuna eta gradua sendotzeko; Cabernet Franc, fintasuna emoteko edo Malbec izenekoa.\nBordeleko ardao baltzak egiteko, upeltegirik gehienek mustioa altzairuzko deposituetan edo egurrezko upel handietan sartzen dabe, hartzidura puntua hartu daian. Ezaugarri bat dabe horreek ardao baltzok: beratze prozesuaren iraupen luzea, hiru astekoa izaten da kasu askotan eta. Horregaitik, Bordeleko ardao gehienak tanizidade eta kolore intentsidade oso altukoak dira eta zahartze prozesu luzea behar izaten dabe. Upelean eta gero botilan zahartze prosezua egiten daben ardaoek ez dabe zetan bete ezelako eperik. Kriantza arrunt baten kasuan, urtebetekoa izaten da upel barrietan, eta gero beste urtebete inguru, 3 edo 4 urteko upeletan. Azkenik, ardaoa garbitu eta botiletan sartzen da.\nArdaoak, La Gironde departamentuko lurralde osoan egiten dira, Landetan izan ezik. Lurralde horretan estadu espainiar osoan baino Jatorri Deitura gehiago dagoz. Horregaitik, oso gatxa da Bordeleko ardao guztiak aitatzea; ganera, Bordeleko ardaoen Jatorri Deituren sistemea oso nahasia da. Zehaztasunetan hasi barik, lege orokorra azalduko dogu.\nKlasifikazino erea modu piramidalean ipinten badogu, piramideko oinarrian ardaorik arruntenak legokez, generikoak hain zuzen be: AOC Bordeaux eta AOC Bordeaux Supèrieur. Honeen ganetik, eskualdearen izena daroen ardaoak dagoz. Honek esan gura dau generikoak baino ezaugarri zehatzagokoak dirala. Ardao honeek AOC + eskualdearen Izenagaz merkaturatzen dira. Kalidade mailan, eskualde barruko azpieskualdearen izena daroenak legokez hurrengo. Azkenik, eskualde barruko herri baten izena daben ardaoak dagoz. Azaldu dogunaren arabera, departamentuaren, eskualdearen, eskualdeko barrualdearen eta herrien erakusgarri izango dira. Beste deitura bat be badago, hain justu be 'Cru' izeneko ardaoak batzen dituana; Cru bat, mahasti zehatz batek lortutako klasifikazino gorena da. Hau da, upeltegi batek ardaoren bat Grand Cru, Première Cru edo Deuxième Cru legez kaleratu gura badau, erabilitako mahatsa Cru moduan sailkatuta dagoan mahasti batean batu behar da. Cru moduan sailkatzeko lurra, mikroklimea eta orientazinoa bereziak izango dira.\nArdaoaren Etxea (Bordele)\nArdao feria (Bordele)\nMedoc, St.Emilion eta Graves/Sauternes (ardaoaren eskualdeak)